**NACIONALNI PLAN OPORAVKA I OTPORNOSTI 2021. – 2026.**

**UPUTE ZA PRIJAVITELJE - 1. izmjena poziva**

**Poziv na dostavu projektnih prijedloga**

**Uspostava reciklažnih dvorišta**

**(*kod poziva: NPOO.C1.3.R2-I1.04)***

***-*** *otvoreni postupak u modalitetu privremenog poziva*



Ministarstvo gospodarstva i održivog razvoja

SADRŽAJ

[1. OPĆE INFORMACIJE 4](#_Toc124412856)

[1.1. Predmet Poziva 4](#_Toc124412857)

[1.2. Svrha poziva 6](#_Toc124412858)

[1.3. Pokazatelji 7](#_Toc124412859)

[1.4. Financijska alokacija, iznosi i intenziteti bespovratnih sredstava 8](#_Toc124412860)

[1.5. Obveze koje se odnose na državne potpore/potpore male vrijednosti 9](#_Toc124412861)

[1.6. Dvostruko financiranje 9](#_Toc124412862)

[2. PRAVILA POZIVA 10](#_Toc124412863)

[2.1. Prihvatljivost prijavitelja 10](#_Toc124412864)

[2.2. Prihvatljivost partnera i formiranje partnerstva 10](#_Toc124412865)

[2.3. Kriteriji za isključenje prijavitelja 11](#_Toc124412866)

[2.4. Broj projektnih prijedloga 13](#_Toc124412867)

[2.5. Zahtjevi koji se odnose na sposobnost prijavitelja, učinkovito korištenje sredstava i održivost projekta 14](#_Toc124412868)

[2.6. Prihvatljivost projekta 15](#_Toc124412869)

[2.6.1. Specifični kriteriji prihvatljivosti isključivo za reciklažna dvorišta – građevine 17](#_Toc124412870)

[2.6.2. Specifični kriteriji prihvatljivosti isključivo za mobilna RD 18](#_Toc124412871)

[2.7. Prihvatljive aktivnosti projekta 18](#_Toc124412872)

[2.8. Neprihvatljive aktivnosti projekta 19](#_Toc124412873)

[2.9. Opći zahtjevi koji se odnose na prihvatljivost troškova za provedbu projekta 20](#_Toc124412874)

[2.10. Prihvatljive kategorije troškova 20](#_Toc124412875)

[2.11. Neprihvatljivi troškovi 22](#_Toc124412876)

[2.12. Horizontalna načela 23](#_Toc124412877)

[2.12. 1. Promicanje ravnopravnosti žena i muškaraca i zabrana diskriminacije 23](#_Toc124412878)

[2.12.2. Pristupačnost za osobe s invaliditetom 24](#_Toc124412879)

[2.12.3. Održivi razvoj i načelo „ne nanosi bitnu štetu“ 24](#_Toc124412880)

[3. PROJEKTNI PRIJEDLOG 27](#_Toc124412881)

[3.1. Podnošenje projektnog prijedloga 27](#_Toc124412882)

[3.2. Objava, izmjene i dopune poziva i rok za predaju projektnog prijedloga 29](#_Toc124412883)

[3.3. Pitanja i odgovori 30](#_Toc124412884)

[3.4. Važni indikativni vremenski rokovi 30](#_Toc124412885)

[3.5. Objava rezultata Poziva 31](#_Toc124412886)

[4. POSTUPAK DODJELE BESPOVRATNIH SREDSTAVA 31](#_Toc124412887)

[4.1. Faze postupka dodjele bespovratnih sredstava 31](#_Toc124412888)

[4.2. Pojašnjenja tijekom postupka dodjele 38](#_Toc124412889)

[4.3. Prigovor u postupku dodjele 38](#_Toc124412890)

[4.4. Ugovaranje 39](#_Toc124412891)

[4.5. Povlačenje projektnog prijedloga 40](#_Toc124412892)

[5. PROVEDBA PROJEKTA 40](#_Toc124412893)

[5.1. Razdoblje provedbe projekta 40](#_Toc124412894)

[5.2. Nabava 40](#_Toc124412895)

[5.3. Provjere upravljanja projektom 41](#_Toc124412896)

[5.4. Podnošenje zahtjeva za nadoknadom sredstava 41](#_Toc124412897)

[5.5. Povrat sredstava 42](#_Toc124412898)

[5.6. Informiranje i vidljivost 42](#_Toc124412899)

[5.7. Zaštita osobnih podataka 43](#_Toc124412900)

[6. OBRASCI I PRILOZI 44](#_Toc124412901)

[7. POJMOVNIK 45](#_Toc124412902)

[8. POPIS KRATICA 46](#_Toc124412903)

# OPĆE INFORMACIJE

Putem ovog poziva na dostavu projektnih prijedloga za uspostavu reciklažnih dvorišta (u daljnjem tekstu: Poziv) definiraju se ciljevi, uvjeti i postupci za dodjelu bespovratnih sredstava namijenjenih provedbi projekata koje se financiraju iz Nacionalnog plana oporavka i otpornosti 2021. – 2026. (u daljnjem tekstu: NPOO).

Ove Upute za prijavitelje (u daljnjem tekstu: Upute) određuju pravila o načinu podnošenja projektnih prijedloga, navode kriterije prihvatljivosti i kriterije odabira projektnih prijedloga, kriterije prihvatljivosti prijavitelja, aktivnosti i izdataka te pravila provedbe postupaka dodjele kojima se dodjeljuju bespovratna sredstva u okviru ovog Poziva.

|  |
| --- |
| ***Napomena:*** *U postupku pripremanja projektnog prijedloga, prijavitelji trebaju proučiti cjelokupnu dokumentaciju Poziva, te redovno pratiti ima li eventualnih ažuriranja (izmjene i/ili dopune) dokumentacije Poziva, koje se objavljuju na javnom portalu sustava eNPOO (*[*https://fondovieu.gov.hr/*](https://fondovieu.gov.hr/)*).* *Propisi koji se odnose na ovaj Poziv su propisi koji su važeći u trenutku njegove objave, te se na Upute za prijavitelje i ostalu prateću dokumentaciju, kao i na sve odnose koji proizlaze iz Poziva, primjenjuje pozitivno zakonodavstvo, što uključuje zakonske i podzakonske akte RH i EU koji su naknadno stupili na snagu, kao i sve njihove kasnije izmjene i dopune. Dužnost je prijavitelja provjeriti primjenjivo zakonodavstvo u trenutku dostave projektnog prijedloga, jer će se na prijavitelja primijeniti propisi koji su na snazi (važeći) u trenutku podnošenja projektnog prijedloga.**Prijavitelji se posebice trebaju upoznati s uvjetima Ugovora o dodjeli bespovratnih sredstava u kojima se razrađuju prava i obveze prijavitelja kao korisnika sredstava. Predložak Ugovora sastavni je dio Poziva.* |

Vlada Republike Hrvatske je na sjednici održanoj 8. srpnja 2021. donijela Odluku o sustavu upravljanja i praćenju provedbe aktivnosti u okviru Nacionalnog plana oporavka i otpornosti 2021. - 2026. (NN 78/2021). U skladu s navedenom Odlukom, nadležno tijelo za dodjelu bespovratnih sredstava za provedbu ulaganja je Tijelo državne uprave nadležno za komponentu/podkomponentu NPOO (NT), a u smislu provedbe ovog Poziva nadležno tijelo za podkomponentu *C1.3. Unaprjeđenje vodnog gospodarstva i gospodarenja otpadom,* reformsku mjeru *C1.3. R2 - Provedba projekata za održivo gospodarenje otpadom* je Ministarstvo gospodarstva i održivog razvoja (MINGOR). Provedbeno tijelo (PT) je Fond za zaštitu okoliša i energetsku učinkovitost (FZOEU).

## Predmet Poziva

Ovaj Poziv pokrenut je u okviru komponente NPOO-a C1 *Gospodarstvo*, podkomponente C.1.3. *Unaprjeđenje vodnog gospodarstva i gospodarenja otpadom*, reformske mjere C1.3. R2 - *Provedba projekata za održivo gospodarenje otpadom* i investicije C1.3. R2-I1 - *Program smanjenja odlaganja otpada* koji obuhvaća i ulaganja u izgradnju i opremanje fiksnih/mobilnih reciklažnih dvorišta. Prema Prilogu provedbene odluke Vijeća o odobrenju ocjene plana za oporavak i otpornost Hrvatske od 20.7.2021., cilj ovog ulaganja je osigurati potrebnu infrastrukturu za smanjenje odlaganja otpada na odlagališta i promicanje recikliranja, uključujući izgradnju i opremanje reciklažnih dvorišta prvenstveno u obalnim i otočnim općinama.

Predmet ovog Poziva je uspostava reciklažnih dvorišta iz članka 4. stavka 1. točke 69. Zakona o gospodarenju otpadom (NN, br. 84/21) (u daljnjem tekstu: ZGO), u skladu s člankom 84. ZGO-a, što uključuje građenje i opremanje novih reciklažnih dvorišta (dalje u tekstu RD) ili nabavu mobilnih reciklažnih dvorišta (u daljnjem tekstu: mobilno RD) naročito u obalnim i otočnim jedinicama lokalne samouprave gdje se u turističkoj sezoni višestruko povećava broj stanovnika koji borave na tim područjima.

Predmet ovog Poziva **nisu** reciklažna dvorišta za građevni otpad (sukladno članku 4. stavku 1. točki 70. ZGO-a), niti nabava opreme/vozila za manipulaciju i transport mobilnih RD.

Poziv je u skladu s Planom gospodarenja otpadom RH za razdoblje 2017.-2022. (NN, br. 3/17, 1/22) (u daljnjem tekstu: PGO RH) koji definira jedinice lokalne samouprave (u daljnjem tekstu: JLS) kao nositelje Mjere 1.2.3. *Izgradnja reciklažnih dvorišta* u svrhu ostvarivanja Cilja 1.2 *Odvojeno prikupiti 60% komunalnog otpada (prvenstveno papir, kartona, staklo, plastika, metal, biootpad i dr.)* i cilja gospodarenja otpadom koje je potrebno postići u 2022. godini 1.2. *Minimalna oporaba recikliranjem i pripremom za ponovnu uporabu 52%.* PGO-om RH se također naglašava da su ulaganja u reciklažna dvorišta posebno u dijelovima velikog sezonalnog povećanja komunalnog otpada (obalni i otočni gradovi i općine) nužna kako bi se osigurale korisne vrste otpada pogodne za recikliranje.

Poziv je u skladu s Odlukom o implementaciji Plana gospodarenja otpadom RH za razdoblje 2017.-2022. godine od 25. svibnja 2017., u kojoj je kao ciljana vrijednost Mjere 5.2. Izgradnja reciklažnih dvorišta definirana izgradnja ukupno 150 reciklažnih dvorišta do 4. kvartala 2019. U Izmjenama PGO-a RH ciljana vrijednost ove mjere je 210 izgrađenih i opremljenih reciklažnih dvorišta do 2022. Planira se nastaviti provedbu ove mjere i u razdoblju 2023. – 2029.

Poziv je također u skladu s Naputkom o provedbi Izmjena Plana gospodarenja otpadom Republike Hrvatske za razdoblje 2017.-2022. godine u projektima održivog gospodarenja otpadom od 10. ožujka 2022.

ZGO u članku 64. stavku 4. propisuje da je izvršno tijelo JLS odnosno Grada Zagreba dužno na svom području osigurati obavljanje javne usluge sakupljanja komunalnog otpada (u daljnjem tekstu: javna usluga) na kvalitetan, postojan i ekonomski učinkovit način, izbjegavajući neopravdano visoke troškove, u skladu s načelima održivog razvoja, zaštite okoliša, osiguravajući pri tom javnost rada kako bi se osiguralo odvojeno sakupljanje miješanog komunalnog otpada iz kućanstava i drugih izvora, biootpada iz kućanstava, reciklabilnog komunalnog otpada, opasnog komunalnog otpada i glomaznog otpada iz kućanstava. Prema stavku 3. istoga članka javna usluga uključuje, između ostaloga, i uslugu preuzimanja otpada u RD.

Prema članku 68., stavku 1. javnu uslugu pruža davatelj javne usluge koji može biti:

1. trgovačko društvo koje osniva jedna ili više JLS i u kojem većinski dio dionica odnosno udjela čine dionice odnosno udjeli jedne ili nekoliko JLS- ova temeljem odluke predstavničkog tijela JLS-a,
2. te pravna ili fizička osoba - obrtnik na temelju koncesije dodijeljene odlukom predstavničkog tijela JLS.

Prema članku 4. stavku 1. točki 69. ZGO-a, RD je nadzirani ograđeni prostor namijenjen odvojenom prikupljanju i privremenom skladištenju manjih količina opasnog komunalnog otpada, reciklabilnog komunalnog otpada i drugih propisanih vrsta otpada, dok prema članku 3. stavku 1. točki 5. Pravilnika o gospodarenju otpadom (NN, br. 106/22) *mobilno reciklažno dvorište-mobilna jedinica* je nadzirana pokretna tehnička jedinica koja nije građevina ili dio građevine a koja služi odvojenom prikupljanju opasnog komunalnog otpada, reciklabilnog komunalnog otpada i drugih vrsta otpada za koje je propisano da se moraju preuzimati u reciklažnom dvorištu.

Članak 84. stavak 1. ZGO-a, propisuje da je izvršno tijelo JLS odnosno Grada Zagreba dužno osigurati odvojeno prikupljanje otpadnog papira i kartona, stakla, metala, plastike, biootpada, drva, tekstila, ambalaže, električne i elektroničke opreme, baterija i akumulatora i glomaznog otpada uključujući otpadne madrace i namještaj na način da osigura funkcioniranje jednog ili više RD odnosno mobilnog RD na svom području.

Člankom 20. stavkom 1. Pravilnika o gospodarenju otpadom propisane su vrste otpada u Dodatku II Pravilnika koje je osoba koja upravlja reciklažnim dvorištem dužna zaprimiti.

Obalne i otočne JLS, zbog turističke djelatnosti, posebice tijekom ljetnih mjeseci bilježe povećane količine komunalnog otpada te broj RD koji je propisan ZGO-om ne zadovoljava potrebe svih JLS-ova. Naime, broj stanovnika tijekom ljetnih mjeseci se značajno povećava te ovo turističko opterećenje utječe na povećanje količine komunalnog otpada. Kao rezultat porasta broja turističkih noćenja, u razdoblju od 2014. do 2019. godine zabilježen je porast količine komunalnog otpada koji nastaje u turizmu za 93%. U 2019. godini količina komunalnog otpada nastalog u turizmu iznosila je 171.505 t. U 2020. godini, kao posljedica značajnog pada turističkih noćenja uzorkovanog pandemijom COVID-19 dolazi do pada količine komunalnog otpada iz turizma na vrijednost manju od evidentirane za 2014. godine i iznosi 83.794 t. Broj turističkih noćenja u 2021. godini u ljetnim mjesecima porastao je u odnosu na 2020. te se približava brojevima iz 2019. pa se može očekivati da su količine otpada u 2021. sličnije vrijednostima iz 2019. U svrhu rješavanja ovog problema, a u skladu s PGO-om RH za razdoblje 2017. – 2022. godine ovim Pozivom naročito se potiče obalne i otočne JLS-ove[[1]](#footnote-1) na način da je njima omogućena izgradnja dodatnih RD u odnosu na propisani zakonski minimum iz ZGO-a, kako bi se na njihovim području povećale količine odvojeno prikupljenog otpada tijekom ljetnih mjeseci te time smanjile ukupne količine odloženog otpada. Također, u okviru alokacije Poziva, za otočne/obalne JLS osiguran je viši iznos sredstava nego za preostale JLS. Dodatno, u sklopu Faze I - Procjena projektnih prijedloga u odnosu na kriterije definirane Pozivom, tijekom ocjenjivanja kvalitete (v. poglavlje 4.1. ovih Uputa), otočne/obalne JLS koje imaju više dolazaka gostiju (turista) tijekom 2019. godine ostvarit će i više bodova.

Očekuje se da će bolje informiranje građana o odvojenom prikupljanju komunalnog otpada, obavještavanjem kućanstava na određenom području o lokaciji RD i mogućnostima predaje otpada bez naknade postići cilj da građani ne odbacuju problematični otpad, manje količine glomaznog otpada i reciklabilni komunalni otpad u spremnike za miješani komunalni otpad ili da isti nepropisno odbacuju u okoliš.

## Svrha poziva

Svrha ovog Poziva je doprinos povećanju stope odvojeno prikupljenog komunalnog otpada i smanjenju količine otpada koji se odlaže na odlagalište, prvenstveno u obalnim i otočnim JLS-ovima. Kroz postupak dodjele bespovratnih sredstava za projekte izgradnje i opremanja RD odnosno nabave mobilnih RD se planira doprinijeti ostvarenju cilja komponente C.1.3. - *Razvoj infrastrukture za recikliranje komunalnog i ambalažnog otpada*.

## Pokazatelji

Za potrebe praćenje ispunjenja postignuća, Prijavitelj je obvezan na razini projektnog prijedloga navesti konkretne vrijednosti pokazatelja koje će ostvariti provedbom projekta.

***Tablica 1 – Pokazatelji***

|  |  |  |
| --- | --- | --- |
| Pokazatelj | Jedinica mjere | Opis i izvor provjere |
| *Ishođena uporabna dozvola ili Izjava o sukladnosti proizvoda* | *broj* | *Prijavitelj je obvezan ishoditi* * *uporabnu dozvolu(za slučaj RD-građevine) ili*
* *Izjavu o sukladnosti proizvoda (za slučaj mobilnog RD)*

*Izvor provjere: Završno izvješće o provedbi projekta, ishođena uporabna dozvola i/ili Izjava o sukladnosti proizvoda* |
| *RD upisano u Evidenciju prijevoznika otpada, posrednika otpadom, trgovaca otpadom i reciklažnih dvorišta (dalje u tekstu: Evidencija RD)* | *broj* | *Prijavitelj je obvezan dostaviti dokaz o upisu u Evidenciju RD.**Izvor provjere: Završno izvješće o provedbi projekta, Rješenje o upisu u Evidenciju RD* |
| *Ukupno predviđena količina odvojeno prikupljenog otpada u RD po isteku jedne godine nakon upisa u Evidenciju RD* | *tona* | *Prijavitelj je obvezan u projektnom prijedlogu iskazati projekcije ukupne količine odvojeno prikupljenog otpada u RD po isteku jedne godine od upisa u Evidenciju RD.[[2]](#footnote-2)**Izvor provjere: Izvješće nakon provedbe projekta koje sadrži dokaze iz elektroničkog Očevidnika o nastanku i tijeku otpada (ispis iz e-ONTO-a).* |
| *Planirani broj izobrazno-informativnih aktivnosti s ciljem upoznavanja stanovništva/korisnika o važnosti sprečavanja nastanka otpada, odvojenom prikupljanju otpada, pravilnom odvajanju/razvrstavanju otpada u kućanstvima te o ulozi RD u sustavu gospodarenja otpadom.* | *broj* | *Prijavitelj je obvezan provesti minimalno 2 izobrazno - informativne aktivnosti na području obuhvata projekta (npr. leci za kućanstva koja su korisnici usluge prikupljanja komunalnog otpada, radionice, TV ili radijski oglasi i dr. ).**Izvor provjere: Završno izvješće o provedbi projekta.* |

Pravilima o financijskim korekcijama, člankom 3. i člankom 4. (Prilog 1.3. dokumentacije poziva) je propisano da tijela nadležna za poziv (NT i/ili PT) imaju pravo odrediti financijsku korekciju u slučaju neostvarenja planirane razine (vrijednosti) pokazatelja projekta, kako su definirani u Ugovoru o dodjeli bespovratnih sredstava. U slučaju neostvarenja pokazatelja, nadležno tijelo će u utvrđivanju opravdanosti primjene financijske korekcije utvrđivati utjecaj neostvarivanja pokazatelja na postupak dodjele bespovratnih sredstava (postupak odabira) i na ostvarenje ciljeva projekta te će razmatrati opravdanost razloga (okolnosti) koji su doveli do neostvarenja pokazatelja kao što su: utjecaj socio-ekonomskih čimbenika ili vanjskih utjecaja (čimbenika okoline), nastup više sile, izvanrednih i nepredvidivih okolnosti, pojašnjenja i obrazloženja Korisnika te postupanje Korisnika prilikom provedbe projekta (lista nije isključiva). Financijska korekcija utvrđuje se u obliku izvršenja povrata dijela isplaćenih sredstava razmjerno neostvarenom udjelu pokazatelja u obliku paušalne financijske korekcije.

## Financijska alokacija, iznosi i intenziteti bespovratnih sredstava

Bespovratna sredstva dodjeljuju se putem otvorenog postupka dodjele bespovratnih sredstava u modalitetu ~~trajnog~~ privremenog poziva, odnosno do iskorištenja raspoloživih sredstava NPOO-a predviđenih za ovaj Poziv.

Ukupan raspoloživ iznos bespovratnih sredstava za dodjelu u okviru ovog Poziva je **8.500.000,00 EUR / 64.043.250,00 HRK** od čega je predviđeno:

* **5.300.000,00 EUR / 39.932.850,00** **HRK** za obalne/otočne JLS-ove kao prijavitelje,
* **3.200.000,00 EUR / 24.110.400,00 HRK** za ostale JLS-ove kao prijavitelje**.**

NT zadržava pravo preraspodjele sredstava između obalnih/otočnih JLS-ova i ostalih JLS-ova u cilju maksimalnog ostvarenja pokazatelja NPOO i apsorpcije sredstava. Preraspodjela sredstava može se izvršiti tijekom postupka dodjele nakon formiranja rezervne liste ukoliko postoji nedovoljna vrijednost prihvatljivih projekata, tj. ukupna vrijednost projektnih prijedloga koji ispunjavaju kriterije prihvatljivosti i koji ostvaruju propisani bodovni prag nije dostatna za iskorištavanje svih sredstava dodijeljenih obalnim/otočnim ili ostalim JLS-ovima.

Zadržava se pravo ne dodijeliti sva raspoloživa sredstva u okviru ovog Poziva.

Najniži odnosno najviši iznos bespovratnih sredstava koji se može dodijeliti pojedinom projektu iznosi:

1. reciklažna dvorišta - građevine:
* najniži iznos **67.000,00 EUR / 504.811,50 HRK**
* najviši iznos  **840.000,00 EUR / 6.328.980,00 HRK**
1. mobilna reciklažna dvorišta:
* najniži iznos **13.300,00 EUR / 100.208,85 HRK**
* najviši iznos  **33.000,00 EUR / 248.638,50 HRK**

Iznos bespovratnih sredstava iz NPOO-a po pojedinom projektnom prijedlogu koji se može dodijeliti u sklopu ovog Poziva iznosi maksimalno 85,0000000% od ukupnog iznosa prihvatljivih troškova projekta.

Prijavitelj se obvezuje iz vlastitih sredstva ili osiguravanjem financiranja na drugi način (sredstvima koja ne predstavljaju sredstva Unije) osigurati:

* sredstva za financiranje razlike između iznosa ukupnih prihvatljivih troškova/izdataka projektnog prijedloga te iznosa bespovratnih sredstava iz NPOO-a dodijeljenih za financiranje prihvatljivih troškova/izdataka u sklopu ovog Poziva
* sredstva za financiranje ukupnih neprihvatljivih troškova/izdataka projektnog prijedloga, neovisno o trenutku nastanka.

## Obveze koje se odnose na državne potpore/potpore male vrijednosti

Obaveze koje se odnose na državne potpore/potpore male vrijednosti (*de minimis* potpore) ne odnose se na projekte koji će biti financirani u okviru ovog Poziva.

Državne potpore su prisutne u slučaju kada su ispunjeni sljedeći uvjeti: riječ je o državnim sredstvima, selektivnosti, prednosti i utjecaju na tržište, odnosno narušavanju tržišnog natjecanja.

ZGO određuje kako izvršno tijelo JLS ima obvezu osigurati obavljanje javne usluge sakupljanja komunalnog otpada na svom području, te da je uslugu preuzimanja određenih vrsta otpada u RD dužan pružiti davatelj javne usluge sakupljanja komunalnog otpada. Javna usluga sakupljanja komunalnog otpada smatra se uslugom od općeg interesa te je može obavljati: a) trgovačko društvo koje osniva jedna ili više JLS i u kojem većinski dio dionica odnosno udjela čine dionice odnosno udjeli jedne ili nekoliko JLS- ova temeljem odluke predstavničkog tijela JSL-a, i b) pravna ili fizička osoba – obrtnik na temelju ugovora o koncesiji.

Predstavničko tijelo JLS-a donosi odluku o dodjeli obavljanja javne usluge i koncesije za javnu uslugu za područje pružanja javne usluge (tj. za područje JLS). Obavljanje pojedinih usluga koje se odnose na prikupljanje biootpada, reciklabilnog komunalnog otpada i glomaznog otpada te uslugu preuzimanja otpada u RD davatelj usluge može povjeriti drugoj pravnoj ili fizičkoj osobi – obrtniku uz suglasnost predstavničkog tijela. Koncesija za javnu uslugu ili pojedine usluge koje se odnose na prikupljanje biootpada, reciklabilnog komunalnog otpada i glomaznog otpada te uslugu preuzimanja otpada u RD daje se na rok do 10 godina.

Nadalje, osoba koja upravlja RD-om, otpad je dužna zaprimati bez naknade i voditi evidenciju o sljedećem zaprimljenom komunalnom otpadu nastalom na odgovarajućem području JLS-a: opasni komunalni otpad, otpadni papir, drvo, metal, staklo, plastiku, tekstil i glomazni otpad, jestiva ulja i masti i dr. (popis vrsta otpada koji je osoba koja upravlja reciklažnim dvorištem dužna zaprimiti propisan u Dodatku II Pravilnika o gospodarenju otpadom). Zaprimljeni otpad osoba koja upravlja RD-om dužna je odvojeno skladištiti u odgovarajućim i propisno označenim spremnicima ovisno o vrsti otpada koji se u njima skladišti/nalazi te predati otpad osobi ovlaštenoj za gospodarenje tom vrstom otpada. Usluga je dostupna svim kućanstvima na području JLS-a bez naknade.

Dakle, aktivnost (usluga) koja je predmet ulaganja i poslovi koji će se obavljati u okviru investicije nisu otvoreni za tržišno nadmetanje zbog zakonskog monopola osoba navedenih pod a), a u slučaju da upravljanje RD-om obavlja osoba odabrana kroz postupak dodjeljivanja koncesije, radi se o izboru osobe na transparentan i tržišni način. Slijedom navedenoga, aktivnostima RD-a ne narušava se tržišno natjecanje i tržište usluge je ograničeno na područje JLS-a ili dijela područja JLS-a pa se obaveze koje se odnose na državne potpore/potpore male vrijednosti (*de minimis* potpore) ne odnose se na projekte koji će biti financirani u okviru ovog Poziva.

## Dvostruko financiranje

Načelo zabrane dvostrukog financiranja podrazumijeva da se treba izbjegavati dvostruko financiranje istih troškova iz Mehanizma za oporavak i otpornost i drugih programa Unije te javnih izvora. Projekti za koje se, temeljem provjere u *Fazi 3 –* *Donošenje odluke o financiranju* postupka dodjele bespovratnih sredstava iz poglavlja 4.1. ovih Uputa utvrdi da je prijavitelj zatražio financiranje istih troškova koji su prethodno financirani drugim sredstvima, bit će isključeni iz postupka dodjele.

# PRAVILA POZIVA

##  Prihvatljivost prijavitelja

Prihvatljivi prijavitelji u sklopu ovog Poziva su JLS-ovi u skladu s člankom 84., stavkom 1. ZGO-a. Iznimno od prethodno navedenog, Grad Zagreb je prihvatljivi Prijavitelj za RD – građevine, međutim nije prihvatljivi Prijavitelj za mobilna RD.

Prijavitelj mora dokazati da u trenutku prijave:

* nema ispunjene zahtjeve u vezi s uspostavom minimalnog broja potrebnih RD u odnosu na broj stanovnika, sukladno članku 84. stavku 2. točke 1, 2,~~i~~ 3 i 4. i stavku 3.[[3]](#footnote-3) ZGO-a[[4]](#footnote-4)~~.~~ (izuzetak su obalne ili otočne JLS za slučaj RD-građevina kako je navedeno u poglavlju 2.4.);
* ima odabranog davatelja javne usluge sakupljanja komunalnog otpada u skladu s člankom 68. ZGO-a koji će osigurati obavljanje poslova RD-a;
* nije niti u jednoj situaciji isključenja, kako je to definirano u točki 2.3. ovih Uputa.

Prihvatljivost Prijavitelja provjerava se sukladno relevantnim dokumentima navedenima u poglavlju 3.1. Podnošenje projektnog prijedloga.

## Prihvatljivost partnera i formiranje partnerstva

Partnerstvo nije dozvoljeno, prijavitelj projekt provodi samostalno.

Prijavitelji moraju djelovati pojedinačno. Partnerske organizacije i partnerstvo bilo koje vrste nisu prihvatljivi.

Prihvatljivo je jedino udruživanje JLS-ova radi osiguranja zajedničkog ispunjenja obveze iz članka 84. stavka 2. točke 1. i 4, tj. kako je to utvrđeno člankom 84. stavkom 5. ZGO-a.

U slučaju kad se projektni prijedlog odnosi na mobilno RD koje pokriva više JLS-ova, Prijavitelj je u sklopu projektnog prijedloga obvezan dostaviti Sporazum o udruživanju kojim se jasno utvrđuju prava i dužnosti svih strana, a koji su potpisale svi JLS-ovi s kojima se udružuje.

Ukoliko će više JLS-ova sporazumno osigurati provedbu obveze dostupnosti mobilnog RD na svom području, Prijavitelj mora biti jedna JLS koju sporazumno odrede sve strane. Niti jedna od potpisnica Sporazuma ne smije imati ispunjeni zakonsku obvezu u vezi s uspostavom minimalnog broja potrebnih mobilnih RD iz članka 84. stavka 2. točke 1. i 4. ZGO-a, tj. ne smije imati upisanu mobilno RD u Evidenciji RD.

Udruživanje, odnosno sporazumno osiguranje zajedničke provedbe obveze iz članka 84. stavka 2. točke 2. i 3. i stavka 3. ZGO-a nije dopušteno.

Neovisno o broju i ulozi JLS koje se udružuju, Prijavitelj/Korisnik preuzima potpunu pravnu i financijsku odgovornost za upravljanje i provedbu Projekta.

## Kriteriji za isključenje prijavitelja

U okviru ovog Poziva, potpora se **ne može** dodijeliti:

1. Prijavitelju koji nije JLS, a u slučaju Prijavitelja Grada Zagreba, ukoliko je isti Prijavitelj za mobilno RD; *dokazuje se Prijavnim obrascem (Obrazac 1);*
2. Prijavitelju od kojeg je, kako je navedeno u članku 1. točki 4.a) Uredbe (EU) br. 651/2014, temeljem prethodne odluke Komisije kojom se potpora proglašava protuzakonitom i nespojivom s unutarnjim tržištem, zatražen povrat sredstava; *dokazuje se Izjavom prijavitelja (Obrazac* 3*);*
3. ako je Prijavitelj ili osoba ovlaštena po zakonu za zastupanje prijavitelja (osobe koja je član upravnog, upravljačkog ili nadzornog tijela ili ima ovlasti zastupanja, donošenja odluka ili nadzora toga gospodarskog subjekta) pravomoćno osuđena za bilo koje od sljedećih kaznenih djela odnosno za odgovarajuća kaznena djela prema propisima države sjedišta ili države čiji je državljanin osoba ovlaštena po zakonu za njihovo zastupanje *dokazuje se Izjavom prijavitelja (Obrazac* 3*):*
* sudjelovanje u zločinačkoj organizaciji, na temelju članka 328. (zločinačko udruženje) i članka 329. (počinjenje kaznenog djela u sastavu zločinačkog udruženja) iz Kaznenog zakona (NN, br. 125/11, 144/12, 56/15, 61/15, 101/17, 118/18, 126/19, 84/21), članka 333. (udruživanje za počinjenje kaznenih djela) iz Kaznenog zakona (NN, br. 110/97, 27/98, 50/00, 129/00, 51/01, 111/03, 190/03, 105/04, 84/05, 71/06, 110/07, 152/08, 57/11, 77/11 i 143/12)
* terorizam ili kaznena djela povezana s terorističkim aktivnostima, na temelju članka 97. (terorizam), članka 99. (javno poticanje na terorizam), članka 100. (novačenje za terorizam), članka 101. (obuka za terorizam), članka 101.a (putovanje u svrhu terorizma) i članka 102. (terorističko udruženje) Kaznenog zakona (NN, br. 125/11, 144/12, 56/15, 61/15, 101/17, 118/18, 126/19, 84/21) i članka 169. (terorizam), članka 169.a (javno poticanje na terorizam) i članka 169.b (novačenje i obuka za terorizam) iz Kaznenog zakona (NN, br. 110/97, 27/98, 50/00, 129/00, 51/01, 111/03, 190/03, 105/04, 84/05, 71/06, 110/07, 152/08, 57/11, 77/11 i 143/12)
* pranje novca ili financiranje terorizma, na temelju članka 98. (financiranje terorizma) i članka 265. (pranje novca) Kaznenog zakona (NN 125/11, 144/12, 56/15, 61/15, 101/17, 118/18, 126/19, 84/21) i članka 279. (pranje novca) iz Kaznenog zakona (NN, br. 110/97, 27/98, 50/00, 129/00, 51/01, 111/03, 190/03, 105/04, 84/05, 71/06, 110/07, 152/08, 57/11, 77/11 i 143/12)
* dječji rad ili druge oblike trgovanja ljudima, na temelju članka 106. (trgovanje ljudima) Kaznenog zakona (NN, br. 125/11, 144/12, 56/15, 61/15, 101/17, 118/18, 126/19, 84/21) i članka 175. (trgovanje ljudima i ropstvo) iz Kaznenog zakona (NN, br. 110/97, 27/98, 50/00, 129/00, 51/01, 111/03, 190/03, 105/04, 84/05, 71/06, 110/07, 152/08, 57/11, 77/11 i 143/12)
* korupciju, na temelju članka 252. (primanje mita u gospodarskom poslovanju), članka 253. (davanje mita u gospodarskom poslovanju), članka 254. (zlouporaba u postupku javne nabave), članka 291. (zlouporaba položaja i ovlasti), članka 292. (nezakonito pogodovanje), članka 293. (primanje mita), članka 294. (davanje mita), članka 295. (trgovanje utjecajem) i članka 296. (davanje mita za trgovanje utjecajem) Kaznenog zakona (NN, br. 125/11, 144/12, 56/15, 61/15, 101/17, 118/18, 126/19, 84/21) i članka 294.a (primanje mita u gospodarskom poslovanju), članka 294.b (davanje mita u gospodarskom poslovanju), članka 337. (zlouporaba položaja i ovlasti), članka 338. (zlouporaba obavljanja dužnosti državne vlasti), članka 343. (protuzakonito posredovanje), članka 347. (primanje mita) i članka 348. (davanje mita) iz Kaznenog zakona (NN, br. 110/97, 27/98, 50/00, 129/00, 51/01, 111/03, 190/03, 105/04, 84/05, 71/06, 110/07, 152/08, 57/11, 77/11 i 143/12)
* prijevaru, na temelju članka 236. (prijevara), članka 247. (prijevara u gospodarskom poslovanju), članka 256. (utaja poreza ili carine) i članka 258. (subvencijska prijevara) Kaznenog zakona (NN, br. 125/11, 144/12, 56/15, 61/15, 101/17, 118/18, 126/19, 84/21) i članka 224. (prijevara), članka 293. (prijevara u gospodarskom poslovanju) i članka 286. (utaja poreza i drugih davanja) iz Kaznenog zakona (NN, br. 110/97, 27/98, 50/00, 129/00, 51/01, 111/03, 190/03, 105/04, 84/05, 71/06, 110/07, 152/08, 57/11, 77/11 i 143/12);
1. Prijavitelju kojem je utvrđeno teško kršenje ugovora[[5]](#footnote-5) zbog neispunjavanja obveza a koji je bio potpisan u sklopu nekog drugog postupka dodjele bespovratnih sredstava i bio je (su)financiran sredstvima Unije, *dokazuje se Izjavom prijavitelja (Obrazac 3)*;
2. Prijavitelju u slučaju da je Prijavitelj i/ili osoba ovlaštena po zakonu za zastupanje proglašen krivim zbog teškog profesionalnog propusta; *dokazuje se Izjavom prijavitelja (Obrazac 3);*
3. Prijavitelju koji je iz proračuna Unije primio bespovratna sredstva koja se odnose na isto djelovanje; *dokazuje se Izjavom prijavitelja (Obrazac 3)*
4. Prijavitelju koji je znao ili morao znati da je u sukobu interesa u predmetnom postupku dodjele bespovratnih sredstava; *dokazuje se Izjavom prijavitelja (Obrazac 3);*
5. Prijavitelju koji ne udovoljava obvezama u skladu s odobrenom obročnom otplatom duga; *dokazuje se Izjavom prijavitelja (Obrazac 3);*
6. Prijavitelju koji je u postupku prisilnog povrata sredstava; *dokazuje se Izjavom prijavitelja (Obrazac 3);*
7. Prijavitelju koji nije izvršio povrat sredstava prema odluci nadležnog tijela, kako je navedeno u Obrascu Izjave prijavitelja o istinitosti podataka, izbjegavanju dvostrukog financiranja i ispunjavanju preduvjeta za sudjelovanje u postupku dodjele; *dokazuje se Izjavom prijavitelja (Obrazac 3);*
8. Prijavitelju koji nije ispunio obvezu isplate plaća zaposlenicima, plaćanje doprinosa za financiranje obveznih osiguranja (osobito zdravstveno ili mirovinsko) ili plaćanje poreza u skladu s propisima RH kao države u kojoj je osnovan prijavitelj i u kojoj će se provoditi Ugovor o dodjeli bespovratnih sredstava. U pogledu ove točke, smatra se prihvatljivim da Prijavitelj/Korisnik nije udovoljio spomenutim uvjetima, ako mu, sukladno posebnom propisu, plaćanje tih obveza nije dopušteno ili mu je odobrena odgoda plaćanja; *dokazuje se Izjavom prijavitelja (Obrazac 3);*
9. Prijavitelju koji je dostavio lažne podatke pri dostavi dokumenata; *dokazuje se Izjavom prijavitelja (Obrazac 3).*
10. Prijavitelju koji u trenutku podnošenja projektnog prijedloga ispunjava zakonsku obvezu u vezi s uspostavom minimalnog broja potrebnih RD u odnosu na broj stanovnika, sukladno članku 84, stavku 2. točke 1., 2., ~~i~~ 3. i 4. i stavku 3. ZGO-a. U ispunjavanje zakonske obveze uračunavat će se i RD za koja su odobrena bespovratna sredstva u sklopu prethodna dva poziva za građenje RD iz OPKK 2014.-2021. (KK.06.3.1.03 i KK.06.3.1.16*); dokazuje se uvidom u Evidenciju reciklažnih dvorišta, Popis stanovništva, kućanstava i stanova 2021. godine te Popis operacija i korisnika Ugovora o dodjeli bespovratnih sredstava za pozive KK.06.3.1.03 i KK.06.3.1.16* ***(kriterij se u slučaju RD-građevina ne odnosi na obalne i otočne JLS)***
11. Prijavitelju koji potražuje sredstva za nabavu mobilnog RD sukladno članku 84. stavku 2 točki 4. za naselje u kojem se već nalazi RD – građevina ili koje je u obuhvatu rada postojećeg mobilnog RD prema podacima iz Evidencije RD. U ispunjavanje zakonske obveze uračunavat će se, ako je primjenjivo, i RD za koja su odobrena bespovratna sredstva u sklopu dva prethodna Poziva za uspostavu RD iz OPKK 2014.-2021. (KK.06.3.1.03 i KK.06.3.1.16); *dokazuje se uvidom u Evidenciju RD, Popis stanovništva, kućanstava i stanova 2021. godine, Popis operacija i korisnika Ugovora o dodjeli bespovratnih sredstava za pozive KK.06.3.1.03 i KK.06.3.1.16 te Izjavom prijavitelja (Obrazac 3);*
12. Prijavitelju koji ne dostavi dokaz da ima odabranog davatelja usluge sakupljanja komunalnog otpada u skladu s člankom 68. ZGO-a koji će osigurati obavljanje poslova RD; *dokazuje se uvidom u* *Odluku o dodjeli obavljanja javne usluge sakupljanja komunalnog otpada ili Odluku o davanju koncesije za obavljanje javne usluge sakupljanja komunalnog otpada*;
13. Prijavitelju koji je sklopio Sporazum o udruživanju iz poglavlja 2.2. ovih Uputa, ako se utvrdi da jedna ili više potpisnica toga Sporazuma u trenutku podnošenja projektnog prijedloga ispunjava zakonsku obvezu o uspostavi minimalnog broja RD iz članka 84. stavka 2., točke 1. i 4. ZGO-a. U ispunjavanje zakonske obveze uračunavat će se, ako je primjenjivo, i RD za koje su odobrena sredstva u sklopu prethodna dva Poziva za uspostavu RD iz OPKK 2014.-2021. (KK.06.3.1.03 i KK.06.3.1.16); *dokazuje se uvidom u Evidenciju RD, Popis stanovništva, kućanstava i stanova 2021. godine, Popis operacija i korisnika Ugovora o dodjeli bespovratnih sredstava za pozive KK.06.3.1.03 i KK.06.3.1.16 te Izjavom prijavitelja (Obrazac 3);*

##  Broj projektnih prijedloga

Prijavitelj po ovom Pozivu može podnijeti onoliko projektnih prijedloga za RD ili mobilna RD na području svoje JLS, kako je navedeno u Tablicama 2a i 2b (prema članku 84. stavcima 2. i 3. ZGO-a) a umanjeno za ona RD koja su već upisana u Evidenciju RDte za RD za koja su odobrena sredstva u sklopu prethodnih poziva (KK.06.3.1.03 i KK.06.3.1.16). Iznimno, otočne i obalne JLS mogu podnijeti veći broj projektnih prijedloga za izgradnju RD od onih navedenih u Tablici 2b, bez obzira ispunjavaju li zakonski minimum od 3.000 stanovnika.

Prijavitelj po Pozivu može podnijeti projektne prijedloge za izgradnju RD ili nabavu mobilnog RD na području svoje JLS ili više JLS-a koje su s Prijaviteljem zaključile sporazum o uspostavi RD putem mobilnog RD, s napomenom da se pojedinom korisniku bespovratna sredstva mogu dodijeliti samo jednom za svako djelovanje te se isti troškovi ni u kakvim okolnostima ne smiju dvaput financirati iz proračuna Unije. Također, trošak koji je financiran iz nacionalnih javnih izvora ne može biti financiran iz proračuna Unije i obrnuto.

***Tablica 2a****.* ***Broj mobilnih RD u odnosu na broj stanovnika u jednom JLS-u koji se mogu financirati ovim Pozivom***

|  |  |  |  |
| --- | --- | --- | --- |
| **Br.** | **Broj stanovnika JLS** | **Broj mobilnih RD** | **Veza sa odredbom ZGO-a** |
| 1. | 3.000 i manje stanovnika | 1 mobilno RD | čl. 84. st 2. točka 1 |
| 2. | više od 3.000 stanovnika | 1 mobilno RD | čl. 84. st. 2, točke 2 i 4[[6]](#footnote-6) |

***Tablica 2b****.* ***Broj RD-građevina u odnosu na broj stanovnika u jednom JLS-u koji se mogu financirati ovim Pozivom (izuzev obalnih/otočnih JLS)***

|  |  |  |  |
| --- | --- | --- | --- |
| **Br.** | **Broj stanovnika JLS** | **Broj RD-građevina** | **Veza sa odredbom ZGO-a** |
| 1. | više od 3.000 do uključujući 100.000 stanovnika | 1 RD i još 1 RD na svakih idućih (dodatnih) 25.000 stanovnika | čl. 84. st. 2, točka 2 |
| 2. | više od 100.000 stanovnika(osim za Grad Zagreb) | 4 RD i još 1 RD na svakih idućih (dodatnih) 30.000 stanovnika | čl. 84. st. 2, točka 3 |
| 3. | Grad Zagreb | 1 RD u svakoj gradskoj četvrti | čl. 84. st. 3 |

S jednim Prijaviteljem se može sklopiti više Ugovora o dodjeli bespovratnih sredstava (u daljnjem tekstu: Ugovor) za različite projektne prijedloge.

##  Zahtjevi koji se odnose na sposobnost prijavitelja, učinkovito korištenje sredstava i održivost projekta

* 1. Prijavitelj provodi projekt pravovremeno i u skladu sa zahtjevima utvrđenima u ovim Uputama. Prijavitelj mora osigurati administrativni kapacitet koji se dokazuje iskustvom u provedbi projekata financiranih sredstvima EU i/ili usporedivih projekata, a što Prijavitelj opisuje u Prijavnom obrascu. Ako u trenutku predaje projektnog prijedloga Prijavitelj nema vlastite odgovarajuće kapacitete za provedbu projekta, kao dokaz sposobnosti za provedbu projekta mora u sklopu projektnog prijedloga predvidjeti aktivnosti i pripadajuće troškove nabave savjetodavnih usluga koje pružaju vanjski stručnjaci za upravljanje projektom što prijavitelj opisuje u Prijavnom obrascu *(Obrazac 1)*.
	2. Prijavitelj postupa u skladu s načelima ekonomičnosti, učinkovitosti i djelotvornosti. Prijavitelj mora imati stabilne i dostatne izvore financiranja što Prijavitelj dokazuje *Izjavom prijavitelja o osiguranju vlastitog udjela sufinanciranja (Obrazac 2).*
	3. Prijavitelj osigurava održivost projekta tijekom razdoblja od 5 godina od završnog plaćanja (Korisniku) po Ugovoru te osigurava da rezultati Projekta ne podliježu sljedećim situacijama:
* promjeni vlasništva nad predmetom infrastrukture čime se trgovačkom društvu ili javnom tijelu daje neopravdana prednost;
* značajnoj promjeni koja utječe na prirodu projekta, ciljeve ili provedbene uvjete i zbog koje bi se doveli u pitanje njegovi prvotni ciljevi.
	1. Prijavitelj tijekom razdoblja od 5 godina od završnog plaćanja (Korisniku) po Ugovoru mora osigurati:
* održavanje opreme i druge imovine nabavljene tijekom projekta, u skladu s uputama/preporukama proizvođača,
* održivost aktivnosti i rezultata kako bi se osiguralo ostvarenje pokazatelja utvrđenih u poglavlju 1.3. Pokazatelji i
* da ne dođe do bitne izmjene projektnih rezultata uslijed promjene prirode vlasništva dijela infrastrukture ili prestanka proizvodne aktivnosti.

## Prihvatljivost projekta

Kako bi bio prihvatljiv, projektni prijedlog mora udovoljavati svim utvrđenim kriterijima prihvatljivosti, kako slijede:

1. Projekt je u skladu sa NPOO-om, ciljevima komponente C1 *Gospodarstvo*, podkomponente C.1.3. *Unaprjeđenje vodnog gospodarstva i gospodarenja otpadom* odnosno s reformom C1.3. R2 *Provedba projekata za održivo gospodarenje otpadom* i investicijom C1.3. R2-I1 *Program smanjenja odlaganja otpada*, odnosno odgovara predmetu i svrsi ovog Poziva (poglavlja 1.1 i 1.2. ovih Uputa); *dokazuje se Prijavnim obrascem (Obrazac 1);*
2. Projekt se provodi u potpunosti na teritoriju RH; *dokazuje se Prijavnim obrascem (Obrazac 1);*
3. Aktivnosti projekta su u skladu s prihvatljivim aktivnostima u sklopu ovog Poziva (točka 2.7. ovih Uputa); *dokazuje se Prijavnim obrascem (Obrazac 1);*
4. Projekt je u skladu s nacionalnim propisima i propisima EU uključujući nacionalno i EU zakonodavstvo o zaštiti okoliša; *dokazuje se Izjavom prijavitelja (Obrazac 3);*
5. Projekt ne uključuje aktivnosti koje su bile dio operacije koja je, ili je trebala biti, podložna postupku povrata sredstava nakon prestanka ili premještanja proizvodne aktivnosti izvan regije razine NUTS2 u kojoj je primljena potpora; *dokazuje se Izjavom prijavitelja (Obrazac 3);*
6. Projekt u trenutku podnošenja projektnog prijedloga nije fizički niti financijski završen, *dokazuje se Prijavnim obrascem (Obrazac 1) i Izjavom prijavitelja (Obrazac 3);*
7. Projekt se, na način opisan u projektnom prijedlogu, ne bi mogao provesti bez potpore iz Mehanizma za oporavak i otpornost (Prijavitelj nema osigurana sredstva za provedbu projekta na način, u opsegu i vremenskom okviru kako je opisano u projektnom prijedlogu, odnosno potporom iz Mehanizma za oporavak i otpornost osigurava se dodana vrijednost, bilo u opsegu ili kvaliteti aktivnosti, ili u pogledu vremena potrebnog za ostvarenje cilja/ciljeva projekta; *dokazuje se Izjavom prijavitelja (Obrazac 3);*
8. Projekt poštuje načelo nekumulativnosti, odnosno ne predstavlja dvostruko financiranje – predloženi prihvatljivi troškovi (izdaci) nisu prethodno (su)financirani bespovratnim sredstvima, niti će isti troškovi (izdaci), neovisno o okolnostima, biti dvaput financirani iz proračuna Unije. Navedeno znači i da trošak (izdatak) prijavljen u zahtjevu za plaćanje iz Mehanizma za oporavak i otpornost i otpornost nije prijavljen za potporu iz drugih programa Unije te javnih izvora. Također, trošak (izdatak) koji je financiran iz nacionalnih javnih izvora ne može biti/nije financiran iz proračuna Unije i obrnuto; *dokazuje se Izjavom prijavitelja (Obrazac 3);*
9. Projekt je u skladu s horizontalnim politikama EU o ravnopravnosti spolova i nediskriminaciji, tj. projekt mora biti barem neutralan u odnosu na politike o ravnopravnosti spolova i nediskriminaciji (poglavlje 2.12.1. Uputa) i u području pristupačnosti za osobe s invaliditetom (poglavlje 2.12.2. Uputa); *dokazuje se Prijavnim obrascem (Obrazac 1);*
10. Projekt je u skladu s načelom „ne nanosi bitnu štetu“ kako je navedeno u poglavlju 2.12.3. Uputa; *dokazuje se Prijavnim obrascem (Obrazac 1) i Obrascem usklađenosti projekta s načelom „ne nanosi bitnu štetu“ (Obrazac 4) te uvidom u rješenja i/ili mišljenja i/ili dozvole koje dokazuju usklađenost projekta s primjenjivim zakonodavstvom iz područja zaštite okoliša i prirode a koji su navedeni u točki 3.1. Uputa;*
11. Projekt je spreman za početak provedbe aktivnosti projekta i njihov završetak u skladu s planom aktivnosti navedenim u Prijavnom obrascu (Obrazac 1) i zadanim vremenskim okvirima za provedbu projekta definiranima u poglavlju 5.1. ovih Uputa; *dokazuje se Prijavnim obrascem (Obrazac 1) i Izjavom prijavitelja (Obrazac 3);*
12. Projekt se provodi unutar razdoblja od najranije 1. veljače 2020. godine do inicijalno planirano najkasnije 30. lipnja 2025. za RD-građevine, a za mobilna RD najdulje 12 mjeseci od dana donošenja Odluke o financiranju, odnosno najkasnije do 30. lipnja 2025., ovisno što nastupa prije; *dokazuje se Prijavnim obrascem (Obrazac 1)*;
13. Iznos traženih bespovratnih sredstava za projekt u okviru je propisanog najvećeg i najmanjeg dopuštenog iznosa bespovratnih sredstava za financiranje prihvatljivih izdataka koji se mogu dodijeliti temeljem ovog Poziva (poglavlje 1.6. Uputa); *dokazuje se Prijavnim obrascem (Obrazac 1*);
14. Tražena bespovratna sredstava za projekt u skladu su s maksimalnim propisanim intenzitetom potpore (najvišim postotkom), *dokazuje se Prijavnim obrascem (Obrazac 1*);
15. Vezano za postupak javne nabave za radove ili nabavu opreme, projektni prijedlog sadrži:
	* 1. obvezu Prijavitelja o pokretanju postupka nabave (ugovora za radove u slučaju RD ili ugovora za nabavu opreme u slučaju mobilnog RD) objavom na odgovarajućim javnim portalima najkasnije u roku od 45 dana od dana dostave obavijesti o donošenju Odluke o financiranju, te o dostavi vezanog dokaza elektroničkim putem MINGOR/NT-u; *dokazuje se Prijavnim obrascem (Obrazac 1*) *te Izjavom prijavitelja (Obrazac 3)*;  **ILI**
		2. dokaz o pokrenutom postupku javne nabave za radove ili nabavu opreme, ukoliko je Prijavitelj već započeo taj postupak; *dokazuje se Prijavnim obrascem (Obrazac 1*) *te Izjavom prijavitelja (Obrazac 3)*;
16. Projektni prijedlog sadrži obvezu Prijavitelja za osiguranjem trajnosti operacije na način da se neposredni učinci i rezultati ulaganja ostvareni provedbom projekta očuvaju i koriste pod uvjetima pod kojima su odobreni; *dokazuje se Prijavnim obrascem (Obrazac 1) te Izjavom prijavitelja (Obrazac 3);*
17. Projektni prijedlog sadrži obvezu Prijavitelja o potpisivanju ugovora za radove/nabavu najkasnije 5 mjeseci od potpisivanja ugovora o dodjeli bespovratnih sredstava.*; dokazuje se Prijavnim obrascem (Obrazac 1) te Izjavom prijavitelja (Obrazac 3);*
18. Prijavitelj se obvezuje dostaviti dokaz NT-u i PT-u da je osoba koja upravlja RD-om upisala RD odnosno mobilno RD (koje je predmet projektnog prijedloga) u Evidenciju RD najkasnije do 30. lipnja 2025.; *dokazuje se Izjavom prijavitelja (Obrazac 3);*
19. Prijavitelj se obvezuje zaprimati sve vrste otpada s popisa otpada iz Dodatka II (Popis vrsta otpada koji je osoba koja upravlja RD-om dužna zaprimiti) Pravilnika o gospodarenju otpadom (NN, 106/22), otpad u sustavu povratne naknade i otpad propisan posebnim propisom koji uređuje gospodarenje posebnom kategorijom otpada; *dokazuje se Izjavom prijavitelja (Obrazac 3);*
20. Prijavitelj se obvezuje na području obuhvata projekta provesti minimalno 2 izobrazno-informativne aktivnosti[[7]](#footnote-7) o važnosti sprečavanja nastanka otpada, odvojenom prikupljanju otpada, pravilnom odvajanju/razvrstavanju otpada u kućanstvima i ulozi RD u sustavu gospodarenja otpadom; izobrazno-informativne-aktivnosti dužan je provesti u razdoblju provedbe projekta i u suradnji s osobom koja pruža javnu uslugu sakupljanja komunalnog otpada na području JLS u kojoj se RD nalazi; *dokazuje se Prijavnim obrascem (Obrazac 1) i Izjavom prijavitelja (Obrazac 3);*
21. Projektni prijedlog predviđa promicanje načela održivog razvoja te zaštite okoliša na način da sadrži barem jednu aktivnost koja promovira obnovljive izvore energije i/ili održivo korištenje prirodnih resursa uz propisani minimum poštivanja zakonskih odredbi (npr. korištenje recikliranog papira za informativne materijale, uvođenje procesa energetskih ušteda, ugradnja proizvoda kojima se štedi potrošnja vode i energije, korištenje obnovljivih izvora energije, provedba zelene javne nabave itd.); *dokazuje se Prijavnim obrascem (Obrazac 1) i Izjavom prijavitelja (Obrazac 3)*.
22. Prijavitelj je prilikom iskaza procijenjene vrijednosti pokazatelja „Ukupno predviđene količine odvojeno prikupljenog otpada koje će ostvariti provedbom projekta” uzeo u obzir godišnje ukupno sakupljene količine miješanog komunalnog otpada u zadnje 3 godine prema podacima iz eONTO-a; *dokazuje se Prijavnim obrascem (Obrazac 1) ) i Izjavom prijavitelja (Obrazac 3)*.
	* 1. **Specifični kriteriji prihvatljivosti isključivo za reciklažna dvorišta – građevine**
23. Prijavitelj posjeduje pravomoćni akt koji glasi na Prijavitelja na temelju kojeg može započeti građenje RD-a; *dokazuje se dokumentom pod brojem 8. iz poglavlja 3.1. ovih Uputa*;
24. Prijavitelj ima riješene imovinsko-pravne odnose (vlasništvo ili upisano pravo građenja) za katastarske čestice u obuhvatu zahvata RD-a; *dokazuje se dokumentom pod brojem 10. poglavlja 3.1. ovih Uputa*;
25. Projektni prijedlog sadrži obvezu Prijavitelja za ishođenje uporabne dozvole za izgrađeno RD koju je Prijavitelj/Korisnik dužan dostaviti nadležnim tijelima (NT i PT) najkasnije do 30. lipnja 2025.; *dokazuje se Izjavom prijavitelja (Obrazac 3);*
	* 1. **Specifični kriteriji prihvatljivosti isključivo za mobilna RD**
26. Prijavitelj je dostavio informativnu ponudu od proizvođača/dobavljača mobilnog RD *dokazuje se informativnom ponudom* *proizvođača/dobavljača mobilnog RD;*
27. Prijavitelj se obvezuje da će mobilno RD udovoljavati uvjetima iz članka 21. stavka 4. Pravilnika o gospodarenju otpadom (NN, br. 106/22), da će osigurati način rada i prostorni razmještaj mobilnog RD u skladu s člankom 84. stavkom 2. točke 4 ZGO-a, te da će imati izdanu izjavu o sukladnosti proizvoda prema čl. 86. st. 1. ZGO-a; *dokazuje se Izjavom prijavitelja (Obrazac 3).*
28. Prijavitelj je dostavio sporazum o udruživanju više JLS-ova, kojeg su potpisale sve JSL koje se udružuju (u slučaju zajedničkog ispunjenja obveze iz članka 84. stavka 2. točaka 1. i 4. ZGO-a); *dokazuje se Sporazumom o udruživanju između JLS-ova;*

## Prihvatljive aktivnosti projekta

Prihvatljive projektne aktivnosti po ovom Pozivu vezane su isključivo za građenje i opremanje novih RD u svrhu osiguranja njegove funkcionalnosti i spremnosti za uporabu odnosno uz nabavu mobilnih RD, a projektne aktivnosti koje se mogu financirati u okviru ovog Poziva su:

***Reciklažna dvorišta – građevine:***

1. priprema projektno-tehničke dokumentacije:
* izrada potrebne dokumentacije u svrhu ishođenja rješenja nadležnog tijela o prihvatljivosti zahvata za okoliš, ukoliko je za zahvat obvezna procjena utjecaja na okoliš i/ili rješenja nadležnog tijela kojim se utvrđuje da za zahvat nije potrebno provesti procjenu utjecaja zahvata na okoliš ukoliko je za zahvat obvezna ocjena o potrebi procjene utjecaja na okoliš;
* izrada potrebne dokumentacije u svrhu ishođenja Rješenje nadležnog tijela o provedenom postupku ocjene prihvatljivosti zahvata na ekološku mrežu ili mišljenje nadležnog tijela da projekt nije u ekološkoj mreži ili da neće imati značajan negativan učinak na ekološku mrežu
* izrada i savjetovanje u vezi s izradom projektno-tehničke dokumentacije koja je potrebna za izgradnju i opremanje RD:
	+ izrada idejnog projekta za ishođenje lokacijske dozvole,
	+ izrada glavnog projekta s troškovnikom i izrada ostale projektantske dokumentacije za ishođenje pravomoćnog akta na temelju kojeg može započeti gradnja (građevinske dozvole),
	+ izrada geodetskih elaborata, geotehničkih elaborata, parcelacijskih elaborata i sl. elaborata.
1. građenje RD u skladu s pravomoćnim aktom na temelju kojeg može započeti izgradnja RD, što uključuje izvedbu građevinskih i drugih radova (*pripremnih, zemljanih, konstrukterskih, instalaterskih, završnih radova i sl., ugradnja građevnih proizvoda, uređaja, opreme i postrojenja, provođenje potrebnih ispitivanja i izdavanje atesta, tehnički pregled te ishođenje uporabne dozvole*), te nabava opreme za RD u svrhu prikupljanja i skladištenja otpada;
2. opremanje RD informatičkom i uredskom opremom za potrebe rada RD;
3. aktivnosti vezane uz priključenje na komunalnu, telekomunikacijsku i električnu infrastrukturu i osiguranje pristupne ceste isključivo za potrebe RD;
4. aktivnosti kojima se osigurava usklađenost projekta s horizontalnim politikama EU o ravnopravnosti spolova, nediskriminaciji i pristupačnosti za osobe s invaliditetom;
5. aktivnosti vezane uz osiguranje dijela za ponovnu uporabu proizvoda u sklopu RD (napomena: izdaci za osiguranje odvojenog dijela za ponovnu uporabu proizvoda prihvatljivi su isključivo ukoliko su obuhvaćeni projektnom dokumentacijom i pravomoćnim aktom na temelju kojeg se može započeti izgradnja RD);
6. nadzor radova, odnosno stručni nadzor građenja, projektantski nadzor, usluge koordinatora zaštite na radu u fazi izvođenja radova (koordinator II);
7. usluge tehničke pomoći za upravljanje projektom (*angažiranje vanjskih stručnjaka za poslove vođenja projekta, razvoj i praćenje Plana provedbe projekta, upravljanja provedbom Ugovora o dodjeli bespovratnih sredstava i svim ugovorima sklopljenim za provedbu projekta, administracija, financijsko upravljanje, izvještavanje, priprema i provedba javne nabave te ostale aktivnosti povezane s upravljanjem projektom*);
8. izobrazno-informativne aktivnosti s ciljem upoznavanja stanovnika/korisnika o važnosti sprečavanja nastanka otpada, odvojenom prikupljanju otpada, pravilnom odvajanju/razvrstavanju otpada u kućanstvima i o ulozi RD u sustavu gospodarenja otpadom.[[8]](#footnote-8)
9. aktivnosti informiranja i vidljivosti (sukladno poglavlju 5.6~~4~~. ovih Uputa).

***Mobilna reciklažna dvorišta:***

1. nabava mobilnog RD, uključujući objavu obavijesti javne nabave u EOJN RH (ukoliko je primjenjivo),
2. izobrazno-informativne aktivnosti s ciljem upoznavanja stanovništva/korisnika o važnosti sprečavanja nastanka otpada, odvojenom prikupljanju otpada, pravilnom odvajanju/razvrstavanju otpada u kućanstvima i o ulozi RD u sustavu gospodarenja otpadom[[9]](#footnote-9),
3. aktivnosti informiranja i vidljivosti (sukladno poglavlju 5.6~~4~~ ovih Uputa).

## Neprihvatljive aktivnosti projekta

Neprihvatljive aktivnosti u okviru ovog Poziva su opremanje postojećih, već izgrađenih RD, te nabava opreme/vozila za manipulaciju i transport mobilnog RD.

## Opći zahtjevi koji se odnose na prihvatljivost troškova za provedbu projekta

Proračun projekta treba biti realan, tj. troškovi moraju biti dostatni za postizanje očekivanih rezultata, a cijene trebaju odgovarati tržišnim cijenama. Pravila prihvatljivosti troškova koja se odnose na ovaj Poziv opisana su niže. Prilikom postupka dodjele u obzir će se uzimati samo prihvatljivi troškovi. Prihvatljivi troškovi moraju nastati u svrhu provedbe projekta. Prijavitelj je dužan dostaviti proračun svih planiranih troškova potrebnih za realizaciju projekta, pri čemu proračun mora obuhvatiti troškove koji nastaju nakon potpisivanja ugovora o dodjeli bespovratnih sredstava i troškove koji su nastali i prije tog trenutka (ukoliko je primjenjivo). Neprihvatljivi troškovi se navode zasebno u proračunu projekta.

Troškovi moraju ispunjavati sve sljedeće opće uvjete prihvatljivosti:

* nastati za vrijeme trajanja (razdoblja) provedbe projekta[[10]](#footnote-10),
* biti povezani s projektom i nastati u okviru projekta (proračuna projekta) koji je odabran u okviru ovog Poziva, u skladu s kriterijima odabira, a za koji je preuzeta obveza u Ugovoru,
* biti povezani i nastati u okviru aktivnosti iz poglavlja 2.7. ovih Uputa,
* biti razumni, opravdani i u skladu s načelom odgovornog financijskog upravljanja, odnosno u skladu s načelima ekonomičnosti, učinkovitosti i djelotvornosti za postizanje rezultata te biti u skladu s tržišnim cijenama,
* biti usklađeni s pravilima financijskih ograničenja navedenih u poglavlju 1.4. ovih Uputa,
* biti u skladu s ograničenjima za posebne kategorije troškova iz poglavlja 2.10. ovih Uputa (troškovi nadzora i koordinacije zaštite na radu, troškovi u vezi s uvjetima informiranja i vidljivosti, upravljanja projektom kao troškovi savjetodavnih usluga, ),
* biti usklađeni s poglavljem 2.10. ovih Uputa (spadaju u prihvatljive kategorije troškova).

S obzirom na to da Prijavitelj mora dostaviti više od jednog dokumenta u kojem će se iskazivati podaci koji se odnose na iznos stavki troškova i/ili intenziteta potpore (*Prijavni obrazac (Obrazac 1), Glavni projekt s projektantskim troškovnikom, Informativna ponuda* *proizvođača/dobavljača* *mobilnog RD*), kao referentni podaci na temelju kojih će se provoditi postupak dodjele bespovratnih sredstava uzimaju se podaci iz Prijavnog obrasca (Obrazac 1). Dakle, smatra se da su podaci koje je Prijavitelj dostavio u Prijavnom obrascu (Obrazac 1) oni koji su važeći, bez obzira na eventualnu neusklađenost predmetnih podataka (u odnosu na podatke u Prijavnom obrascu (Obrazac 1)) u ostalim dokumentima u kojima se iskazuju. Ukupan iznos prihvatljivih troškova/izdataka i bespovratnih sredstava, kao i intenzitet potpore ne mogu biti veći nego što je Prijavitelj zatražio u Prijavnom obrascu (Obrascu 1) (uzimajući u obzir sve odredbe ovog Poziva)..

## Prihvatljive kategorije troškova

U nastavku se navode prihvatljive kategorije troškova[[11]](#footnote-11).

***Reciklažna dvorišta - građevine***

1. troškovi konzultantskih usluga vezanih uz aktivnosti pripreme projektno-tehničke dokumentacije iz poglavlja 2.7. Uputa;
2. troškovi građenja RD u skladu s aktom na temelju kojeg mogu započeti radovi koji uključuju izvedbu građevinskih i drugih radova (*pripremnih, zemljanih, konstrukterskih, instalaterskih, završnih radova i sl., ugradnja građevnih proizvoda, uređaja, opreme i postrojenja, provođenje potrebnih ispitivanja i izdavanje atesta, tehnički pregled te ishođenje uporabne dozvole*) te opremanja RD u svrhu prikupljanja i skladištenja otpada[[12]](#footnote-12).

|  |
| --- |
| ***Napomena:*** *Oprema mora biti u funkciji rada RD što podrazumijeva prikupljanje i skladištenje otpada prema članku 4. točki 69. ,74. i 75. ZGO-a, a nije prihvatljiva oprema koja se može koristiti za obradu otpada prema članku 4. točki 37. (npr, sortirne trake, drobilice, sjeckalice, balirke, alat ili strojevi za potrebe kutka za ponovnu uporabu i sl.)* |

1. troškovi nabave i ugradnje informatičke i uredske opreme za potrebe rada RD;
2. troškovi izrade gradilišne i druge dokumentacije potrebne za provedbu projekta (kao što je elaborat iskolčenja, elaborat izvedenog stanja, razni atesti i dr.) kao i za ishođenje uporabne dozvole, a čija je izrada započela nakon sklapanja Ugovora;
3. troškovi rekonstrukcije ili izgradnje pristupnih cesta, a koje nisu javna cesta, s potrebnom vertikalnom i horizontalnom signalizacijom (cesta mora biti isključivo za potrebe pristupa RD koje je predmet projektnog prijedloga);
4. troškovi izvedbe priključenja na komunalnu, telekomunikacijsku i električnu infrastrukturu unutar i izvan područja zahvata građenja RD, ukoliko su isti propisani aktima kojima se dozvoljava zahvat u prostoru i gradnja te u konačnici uporaba, i ukoliko su namijenjeni isključivo za potrebe RD koje je predmet projektnog prijedloga;
5. troškovi uspostave kutka za ponovnu uporabu proizvoda unutar RD (izuzev troškova navedenih u napomeni pod točkom b), i u poglavlju 2.11.) prihvatljivi su isključivo ukoliko su obuhvaćeni projektnom dokumentacijom i pravomoćnim aktom na temelju kojeg se može započeti izgradnja RD;
6. troškovi usluge projektantskog nadzora, stručnog nadzora građenja (koji provodi nadzorni inženjer u skladu sa Zakonom o gradnji, NN 153/13, 20/17, 39/19, 125/19) i usluge koordinacije zaštite na radu u fazi izvođenja radova (koordinator II), u maksimalnom iznosu do 4% ukupno prihvatljivih troškova za gradnju i opremanje RD;
7. troškovi naknada za objavu obavijesti javne nabave u EOJN RH;
8. troškovi naknada za priključke za struju, komunalne, vodne i druge naknade, kao i troškovi izdavanja uporabne dozvole;
9. troškovi upravljanja projektom kao troškovi savjetodavnih usluga koje pružaju vanjski konzultanti, a koji su izabrani u postupku javne nabave sukladno Zakonu o javnoj nabavi (NN, br. 120/16, 114/22) ili sukladno internom aktu koji uređuje pravila provođenja postupaka jednostavne nabave, troškovi uključuju i putne troškove (uključujući po potrebi i dnevnice) i troškove smještaja;
10. troškovi izobrazno-informativnih aktivnosti s ciljem upoznavanja stanovništva/korisnika o važnosti sprečavanja nastanka otpada, odvojenom prikupljanju otpada, pravilnom odvajanju/razvrstavanju otpada u kućanstvima i o ulozi RD u sustavu gospodarenja otpadom;
11. troškovi u vezi s ispunjavanjem uvjeta informiranja i vidljivosti u skladu s točkom 5.6. ovih Uputa ;
12. porez na dodanu vrijednost za koji Prijavitelj nema pravo ostvariti odbitak.

|  |
| --- |
| ***Napomena:****Kumulativni troškovi iz točke a), i), k) l) i m) prihvatljivi su u maksimalnom iznosu do 5 % ukupno prihvatljivih troškova građenja i opremanja RD iz točke b).* |

***Mobilna reciklažna dvorišta***

1. troškovi nabave mobilnog RD kontejnerskog tipa;
2. troškovi naknada za objavu obavijesti javne nabave u EOJN RH (ukoliko je primjenjivo);
3. troškovi izobrazno-informativnih aktivnosti s ciljem upoznavanja stanovništva/korisnika o važnosti sprečavanja nastanka otpada, odvojenom prikupljanju otpada, pravilnom odvajanju/razvrstavanju otpada u kućanstvima i o ulozi RD u sustavu gospodarenja otpadom, kao i troškovi u vezi s ispunjavanjem uvjeta informiranja i vidljivosti u skladu s točkom 5.6~~4~~. ovih Uputa, u maksimalnom iznosu do 2.000,00 EUR / 15.069,00 HRK;
4. Porez na dodanu vrijednost za koji Prijavitelj nema pravo ostvariti odbitak.

## Neprihvatljivi troškovi

Neprihvatljivi troškovi Prijavitelja:

* nabava opreme/vozila za manipulaciju i transport mobilnog RD,
* nabava opreme koja nije u funkciji rada RD tj. koja se može koristiti za obradu otpada (npr, sortirne trake, drobilice, sjeckalice, balirke, alat/strojevi za kutak za ponovnu uporabu i sl.),
* PDV koji je Prijavitelju/Korisniku povrativ,
* kamate na dug,
* trošak povezan s ulaganjem radi postizanja smanjenja emisije stakleničkih plinova iz aktivnosti koje su navedene u Prilogu I. Direktive 2003/87/EZ,
* trošak povezan s poduzetnicima u teškoćama, u skladu s definicijom pravila EU o državnim potporama
* kupnja rabljenje opreme,
* kupnja vozila koja se koriste u svrhu upravljanja projektom,
* doprinosi za dobrovoljna zdravstvena ili mirovinska osiguranja koja nisu obvezna prema nacionalnom zakonodavstvu te neoporezivi primitci radnika u skladu s propisima RH,
* bonusi zaposlenima,
* kazne, financijske globe, troškovi povezani s predstečajem, stečajem i likvidacijom,
* troškovi sudskih i izvansudskih sporova,
* gubici zbog fluktuacija valutnih tečaja i provizija na valutni tečaj,
* troškovi za otvaranje, zatvaranje i vođenje računa, naknade za financijske transfere, trošak ishođenja kredita ili pozajmice kod financijske institucije, javnobilježnički trošak,
* doprinosi u naravi u obliku izvršavanja radova ili osiguravanja robe, usluga, zemljišta i nekretnina za koje nije izvršeno plaćanje u gotovini, potkrijepljeno računima ili dokumentima iste dokazne vrijednosti,
* troškovi amortizacije,
* kupoprodaja zemljišta,
* leasing,
* izdaci povezani s računovodstvenim uslugama i uslugama revizije u okviru operacije, koju nabavlja Korisnik,
* izdatak jamstva koje izdaje banka ili druga financijska institucija,
* izdatci operacije koje ostvaruju neto prihode za vrijeme provedbe.

|  |
| --- |
| ***Napomena:*** *Prijavitelj preuzima rizik za troškove nastale u razdoblju između podnošenja projektnog prijedloga i datuma odobrenja bespovratnih sredstava.* *Prijavitelj je dužan dostaviti proračun svih prihvatljivih troškova potrebnih za realizaciju projekta, dok je za neprihvatljive troškove dužan dostaviti ukupan iznos prema izvoru sredstava u sažetak proračuna Prijavnog obrasca (Obrasca 1). Prihvatljivi i neprihvatljivi troškovi čine ukupnu vrijednost projekta. Iznos sufinanciranja odnosi se samo na prihvatljive troškove projekta. Neprihvatljive troškove snosi Prijavitelj/Korisnik.* |

##  Horizontalna načela

Prijavitelji su obavezni pridržavati se zakonskih odredbi (navedenih u poglavlju 1.1. Uputa) koje predstavljaju minimalne zahtjeve pri provedbi horizontalnih politika. Poštujući zakonske odredbe projekt je neutralan u pogledu horizontalnih politika, a pripadajući izdaci i aktivnosti neće se smatrati doprinosom horizontalnim politikama već ispunjenjem zakonske obaveze. Ukoliko projekt sadrži dodatne aktivnosti uz propisani minimum poštivanja zakonskih odredbi, tada projekt promiče horizontalne politike EU. Usklađenost projekta s horizontalnim politikama opisuje se u Prijavnom Obrascu (Obrazac 1.)

Slijedom *Uputa za prijavitelje i korisnike Mehanizma za oporavak i otpornost* (u daljnjem tekstu: Upute o provedbi horizontalnih načela) korisnici su dužni uzeti u obzir horizontalna načela – promicanje ravnopravnosti žena i muškaraca i zabrana diskriminacije, pristupačnost za osobe s invaliditetom i održivi razvoj.

### 2.12. 1. Promicanje ravnopravnosti žena i muškaraca i zabrana diskriminacije

U pogledu ravnopravnosti spolova i sprječavanja diskriminacije Prijavitelji su obavezni pridržavati se zakonskih odredbi navedenih u poglavlju 1.1. Uputa. Poštujući zakonske odredbe projekt se smatra neutralnim odnosno projektnim prijedlogom se minimalno osigurava usklađenost sa zakonskim zahtjevima u pogledu ravnopravnosti spolova i sprječavanja diskriminacije.

Projektni prijedlog može pridonijeti promicanju ravnopravnost žena i muškaraca i zabrani diskriminacije.

Neki od primjera prilika za promicanje ravnopravnosti žena i muškaraca i zabrane diskriminacije u su:

* pozitivne mjere za uklanjanje rodnih i ostalih stereotipa o manjinama u aktivnostima informiranja i vidljivosti,
* pozitivne mjere za uklanjanje rodnih stereotipa, nametnutih rodnih uloga u aktivnostima informiranja i vidljivosti.

Osim predloženih aktivnosti, Prijavitelj može na razini projektnog prijedloga osmisliti i druge aktivnosti pri promicanju ravnopravnosti žena i muškaraca i zabrane diskriminacije.

### 2.12.2. Pristupačnost za osobe s invaliditetom

Prijavitelji su obavezni pridržavati se zakonskih odredbi (navedenih u poglavlju 1.1. Uputa) u pogledu pristupačnosti za osobe s invaliditetom. Poštujući zakonske odredbe projekt se smatra neutralnim u pogledu pristupačnosti za osobe s invaliditetom, odnosno projektnim prijedlogom se minimalno osigurava usklađenost sa zakonskim zahtjevima u pogledu istih.

Projekt mora doprinijeti promicanju pristupačnosti za osobe s invaliditetom na način da barem jedna aktivnost promovira pristupačnost za osobe s invaliditetom, odnosno da sadrži dodatne aktivnosti uz propisani minimum poštivanja zakonskih odredbi.

Neki od primjera dodatnih prilika za promicanje pristupačnosti za osobe s invaliditetom (naročito u aktivnostima informiranja i vidljivosti su):

* korištenje načela univerzalnog dizajna
* korištenje Brailleovog pisma za slijepe osobe
* korištenje znakovnog jezika za gluhe osobe
* tekstovi jednostavni za čitanje i razumijevanje za osobe s intelektualnim teškoćama
* dostupnost informacijsko-komunikacijske tehnologije za osobe s invaliditetom, itd.

### 2.12.3. Održivi razvoj i načelo „ne nanosi bitnu štetu“

Sva ulaganja sufinancirana sredstvima iz Mehanizma za oporavak i otpornost moraju biti usklađena s načelom ''ne nanosi bitnu štetu'' (''do no significant harm'') i kriterijima opisanim u ovim Uputama.

Nastavno na navedeno projekt moraju biti usklađeni s dolje navedenim odredbama.

**Okolišni cilj 1. Ublažavanje klimatskih promjena**

Projekti moraju dokazati da neće dovesti do značajnih emisija stakleničkih plinova.

Obveza uključuje da projekti doprinose neto smanjivanju emisija stakleničkih plinova kroz ponovnu uporabu i kvalitetno recikliranje otpada, što je omogućeno odvojenim prikupljanjem neopasnog otpada odvojenih na mjestu nastanka. Aktivnostima ponovne uporabe i recikliranja smanjuju se emisije stakleničkih plinova uklanjanjem alternativnih opcija gospodarenja otpadom (npr. odlaganje na odlagališta i spaljivanje) i alternativnih opcija za dobivanje sirovina s većim emisijama stakleničkih plinova.

**Okolišni cilj 2. Prilagodba na klimatske promjene**

Projekti moraju dokazati da ne dovode do povećanog štetnog utjecaja sadašnje klime i očekivane buduće klime na samu mjeru ili na ljude, prirodu ili imovinu.

Za zahvate koji su u obvezi procjene utjecaja zahvata na okoliš (PUO) i/ili ocjene o potrebi procjene utjecaja zahvata na okoliš (OPUO), (ukoliko su RD dio odlagališta otpada ili drugog zahvata s Priloga I, II i III Uredbe o procjeni utjecaja zahvata na okoliš (NN 61/14 i 3/17)), trebaju biti razrađene mjere za klimatske promjene, tj. visoke temperature, ekstremne oborine i eroziju tla. Za sve aktivnosti u sklopu projektnog prijedloga, na temelju klimatskih projekcija, mora biti provedena temeljita procjena klimatskih rizika i ranjivosti. Zaključci procjene moraju biti ugrađene u oblikovanje mjere.

Obveza uključuje da projekti neće štetno djelovati na napore na prilagodbi ili na razinu otpornosti na fizičke i klimatske rizike drugih ljudi, prirodnu imovinu i ostale ekonomske aktivnosti i da su usklađeni s lokalnim, sektorskim, regionalnim ili nacionalnim naporima na prilagodbi.

**Okolišni cilj 3. Održivo korištenje i zaštita vodnih i morskih resursa**

Projekti moraju dokazati da ne štete dobrom stanju ili dobrom ekološkom potencijalu vodnih tijela, uključujući površinske i podzemne vode ili dobrom stanju okoliša morskih voda.

Očekuje se da projektne aktivnosti imaju neznatan predvidiv negativan utjecaj na ovaj cilj zaštite okoliša, vodeći računa i o izravnim i primarnim neizravnim utjecajima u čitavom životnom vijeku.

Projekt treba obrazložiti da neće rezultirati rizicima narušavanja stanja okoliša koji se odnose na očuvanje kakvoće vode i vodni stres u skladu s Okvirnom direktivom o vodama (2000/60/EZ). Ukoliko je primjenjivo, u skladu s Direktivom 2011/92/EU i Direktivom 2014/52/EU o izmjeni Direktive 2011/92/EU, u fazi postupka PUO/OPUO (ukoliko je obvezno za projekt), kako bi projekt bio prihvatljiv, mora biti zaključeno da se ne očekuju značajni utjecaji na ovaj cilj.

**Okolišni cilj 4. Prijelaz na kružno gospodarstvo, uključujući sprječavanje nastanka otpada i recikliranje**

Prijavitelji moraju opisati na koji način projektni prijedlog doprinosi ovom okolišnom cilju. U skladu s Prilogom VI. Uredbe o uspostavi Mehanizma za oporavak i otpornost projekti koji se financiraju u sklopu ovog Poziva prate se kao podrška ovom cilju zaštite okoliša s koeficijentom od 100%. Cilj mjere i priroda intervencije izravno podupiru cilj kružnog gospodarstva.

Dodatno, u okviru ovog poziva bespovratna sredstva se neće dodjeljivati za ulaganja u postrojenja za mehaničko-biološku obradu budući da nisu usklađena s načelom „ne nanosi bitnu štetu“.

**Okolišni cilj 5. Sprečavanje i kontrola onečišćenja zraka, vode ili tla**

Projekti moraju dokazati da ne dovode do značajnog povećanja emisija onečišćujućih tvari u zrak, vodu ili tlo.

S obzirom da RD nisu u obvezi provođenja postupka PUO/OPUO (osim ukoliko su dio odlagališta otpada ili drugog zahvata s Priloga I, II i III Uredbe o procjeni utjecaja zahvata na okoliš (NN 61/14 i 3/17)), u projektnom prijedlogu treba obrazložiti zašto aktivnosti koje su podržane ovom mjerom imaju neznatan predvidiv negativan utjecaj na ovaj cilj zaštite okoliša, vodeći računa i o izravnim i primarnim neizravnim utjecajima u čitavom životnom vijeku.

Ukoliko je projekt u obvezi provođenja postupka PUO/OPUO u skladu s Direktivom 2011/92/EU i Direktivom 2014/52/EU o izmjeni Direktive 2011/92/EU, kako bi projekt bio prihvatljiv, kroz postupak PUO/OPUO mora biti zaključeno da se ne očekuju značajni utjecaji projekta na povećanja emisija onečišćujućih tvari u zrak, vodu ili tlo.

**Okolišni cilj 6. Zaštita i obnova biološke raznolikosti i ekosustava**

Projekti moraju obrazložiti da nisu štetni za dobro stanje i otpornost ekosustava ili za stanje očuvanosti staništa i vrsta, među ostalim onih od interesa za Uniju. Usklađenost s ciljem se dokazuje sljedećim aspektima:

* + - Za projekte koji su u obvezi postupka PUO/OPUO - provedbom postupaka sukladno obvezama Direktiva o pticama (2009/147/EC) i Direktive o staništima (92/43/EEC) odnosno postupak ocjene o potrebi procjene utjecaja na okoliš i/ili procjena utjecaja na okoliš (PUO) u skladu sa smjernicama EU-a vezanima uz procjenu utjecaja na okoliš (2014/52/EU) i stratešku procjenu utjecaja na okoliš (2001/42/EZ). U skladu s praksom u EU, za one planove, programe i zahvate za koje se provodi procjena utjecaja na okoliš (PUO) i Strateška procjena utjecaja zahvata na okoliš (SPUO), hrvatska legislativa u zaštiti okoliša objedinjuje postupak Ocjene prihvatljivosti zahvata na Ekološku mreže s postupkom PUO odnosno SPUO. Zaključci procjene moraju biti ugrađeni u oblikovanje projektnog prijedloga.
		- Za projekte koji nisu u obvezi provođenja PUO/OPUO obrazloženjem zašto aktivnosti koje su podržane ovim projektom imaju neznatan predvidiv negativan utjecaj na ovaj cilj zaštite okoliša, tj. na vrste i staništa.

Prijavitelji dokazuju da je njihov projektni prijedlog usklađen s uvjetima koji su navedeni za svaki okolišni cilj odnosno s načelom „ne nanosi bitnu štetu“ dostavom ispunjenog Prijavnog obrasca (Obrazac 1) i dostavom ispunjenog Obrasca usklađenosti projekta s načelom „ne nanosi bitnu štetu“(Obrazac 4.) a usklađenost s ovim načelom dodatno se može provjeriti uvidom u dostavljenu projektno-tehničku dokumentaciju, dostavljena mišljenja i rješenja koja proizlaze iz zahtjeva Zakona o zaštiti okoliša (NN 80/13, 153/13, 78/15, 12/18, 118/18), Uredbe o procjeni utjecaja zahvata na okoliš (NN 61/14, 3/17), Zakona o zaštiti prirode (NN, br. 80/13, 15/18, 14/19, 127/19).

Dodatno, Prijavitelj će u svojem projektnom prijedlogu (Prijavnom obrascu, Obrascu 1) morati dokazati da je njegov projekt u skladu sa zahtjevima Zakona o zaštiti okoliša (NN 80/13, 153/13, 78/15, 12/18, 118/18). U slučaju projektnih prijedloga koji zahtijevaju provođenje postupka procjene utjecaja na okoliš odnosno ocjene o potrebi procjene utjecaja na okoliš, Prijavitelj je dužan dostaviti rješenje o provedenom postupku PUO/OPUO, kako je navedeno u točki 3.1. ovih Uputa.

Projektni prijedlog mora biti u skladu sa Zakonom o zaštiti prirode (NN 80/13, 15/18, 14/19, 127/19). U slučaju projektnog prijedloga koji zahtijeva provođenje postupka prethodne i/ili glavne ocjene prihvatljivosti zahvata za ekološku mrežu, Prijavitelj je dužan dostaviti rješenje o provedenom postupku. Postupak ocjene prihvatljivosti zahvata za ekološku mrežu može biti objedinjen s postupkom procjene utjecaja zahvata na okoliš/ocjene o potrebi procjene utjecaja zahvata na okoliš (gdje je primjenjivo). U sklopu projektnog prijedloga potrebno je dostaviti traženu dokumentaciju kako je navedeno u točki 3.1. ovih Uputa.

Projekt mora promovirati obnovljive izvore energije i/ili održivo korištenje prirodnih resursa kroz uvođenje procesa energetskih ušteda, recikliranja, korištenja obnovljivih izvora energije, provođenje zelene javne nabave, itd. Prijavitelji trebaju dokazati kako će voditi računa o ekološkim, društvenim i gospodarskim koristima u postupku nabave, što se može postići primjenom jasnih i provjerljivih ekoloških kriterija za proizvode i usluge u njihovim tehničkim specifikacijama.

Da bi zadovoljio minimalne zahtjeve tijekom ocjenjivanja kvalitete (prema Prilogu 2.4. Obrazac za ocjenjivanje kvalitete), projektni prijedlog mora uključivati barem jednu dodatnu aktivnost koja promovira obnovljive izvore energije i/ili održivo korištenje prirodnih resursa uz propisani minimum poštivanja zakonskih odredbi, a neki od primjera dodatnih aktivnosti za povećanje učinkovitosti resursa:

* poštivanje uvjeta za ishođenje energetskog certifikata A
* provođenje zelene javne nabave
* integriranje obnovljivih izvora energije u razvoj projekta (solarni paneli)
* primjena pasivnog dizajna kako bi se smanjila potreba za umjetnim izvorima topline, rasvjete i hlađenja
* ugradnja proizvoda kojima se štedi potrošnja vode i energije (sanitarni čvorovi, slavine, štedne žarulje)
* ugradnja sustava za recikliranje potrošne vode (tzv. siva voda)
* korištenje recikliranih materijala (papira) za informativne materijale.

Dodatno, prijavitelj mora predvidjeti minimalno 2 izobrazno-informativne aktivnosti s ciljem upoznavanja stanovništva/korisnika o važnosti sprečavanja nastanka otpada, odvojenom prikupljanju otpada, pravilnom odvajanju/razvrstavanju otpada u kućanstvima te o ulozi RD u sustavu gospodarenja otpadom (npr. leci za kućanstva koja su korisnici usluge prikupljanja komunalnog otpada, radionice, TV ili radijski oglasi i dr.).

Projekt također mora doprinijeti smanjenju emisija stakleničkih plinova sukladno Zakonu o zaštiti zraka (NN, br. 130/11, 47/14, 61/17, 118/18) i Uredbi o praćenju emisija stakleničkih plinova, politike i mjera za njihovo smanjenje u Republici Hrvatskoj (NN, br. 87/12) što će Prijavitelj trebati prikazati u Prijavnom obrascu (Obrascu 1).

# PROJEKTNI PRIJEDLOG

## Podnošenje projektnog prijedloga

Projektni prijedlog predaje se na temelju ovih Uputa, koristeći obrasce koji su sastavni dio ovog Poziva. Projektni prijedlozi, odnosno sva dokumentacija tražena ovim Uputama izrađuju se na hrvatskom jeziku i latiničnom pismu. Dokumentacija izdana od strane nadležnih tijela drugih država mora biti prevedena na hrvatski te ovjerena od strane sudskog tumača.

Projektni prijedlog se podnosi MINGOR/NT-u putem sustava eNPOO <https://fondovieu.gov.hr>) u elektroničkom obliku te treba sadržavati sljedeće dokumente u traženom formatu:

***Tablica 3 – Popis potrebne dokumentacije***

| **Br.** | **Dokument** | **Obvezna dostava** |
| --- | --- | --- |
| **RD - građevine** | **Mobilna****RD** |
|  | Obrazac 1 - Prijavni obrazac[[13]](#footnote-13) | DA | DA |
|  | Obrazac 2 - Izjava prijavitelja o osiguranju vlastitog udjela sufinanciranja | DA | DA |
|  | Obrazac 3 - Izjava prijavitelja o istinitosti podataka, izbjegavanju dvostrukog financiranja i ispunjavanju preduvjeta za sudjelovanje u postupku dodjele | DA | DA |
|  | Obrazac 4. Obrazac usklađenosti projekta s načelom „ne nanosi bitnu štetu“ | DA | DA |
|  | Rješenje nadležnog tijela o provedenom postupku PUO i/ili Rješenje nadležnog tijela o provedenom postupku OPUO[[14]](#footnote-14) | DA,ako je primjenjivo | NE |
|  | Mišljenje nadležnog tijela da za predloženi zahvat nije potrebno provesti postupak procjene utjecaja zahvata na okoliš (PUO) odnosno postupak ocjene o potrebi procjene utjecaja zahvata na okoliš (OPUO) | DA,ako je primjenjivo[[15]](#footnote-15) | NE |
|  | Rješenje nadležnog tijela o provedenom postupku ocjene prihvatljivosti zahvata na ekološku mrežu[[16]](#footnote-16) ili mišljenje nadležnog tijela da projekt nije u ekološkoj mreži ili da neće imati značajan negativan učinak na ekološku mrežu | DA,ako je primjenjivo | NE |
|  | Pravomoćni akt (s klauzulom ili potvrdom pravomoćnosti) koji glasi na Prijavitelja na temelju kojeg može započeti građenje RD | DA | n/p |
|  | Glavni projekt s projektantskim troškovnikom[[17]](#footnote-17) | DA | n/p |
|  | Zemljišno-knjižni izvadak iz kojeg je vidljivo upisano vlasništvo ili pravo građenja u korist Prijavitelja za katastarske čestice u obuhvatu RD | DA | n/p |
|  | Sporazum o udruživanju između JLS-ova | ~~NE~~ n/p | DA,ako je primjenjivo |
|  | Informativna ponuda proizvođača/dobavljača mobilnog RD | n/p | DA |
|  | Odluka JLS o dodjeli obavljanja javne usluge sakupljanja komunalnog otpada ili Odluka o davanju koncesije za obavljanje javne usluge sakupljanja komunalnog otpada | DA | DA |
|  | Potvrda iz sustava „eVisitor“ o broju dolazaka turista za 2019. godinu, izdanu od nadležne turističke zajednice (za otočne/obalne JLS) | DA, ako je primjenjivo | DA, ako je primjenjivo |
|  | Nacrt dokumentacije o nabavi za radove/opremu - u slučaju kada Prijavitelj nije pokrenuo javnu nabavu) | DA, ako je primjenjivo | DA,ako je primjenjivo |
|  | Dokaz o pokrenutom postupku JN za postupke koji su u obvezi objave u EOJN (npr. ispis ekrana sa stranica EOJN u pdf ili jpg formatu) – u slučaju kada je Prijavitelj već pokrenuo JN | DA, ako je primjenjivo | NE |
|  | Dokaz (npr. skenirani dopis, poruka e-pošte i sl.) iz kojeg je vidljivo da je pokrenut postupak jednostavne nabave za postupke koji nisu u obvezi objave u EOJN – u slučaju kada je Prijavitelj već pokrenuo JN | n/p | DA,ako je primjenjivo |
|  | Izvadak iz proračuna JLS ili Odluka predstavničkog tijela kao dokaz da prijavitelj ima u cijelosti osigurana sredstva za sufinanciranje vlastitog udjela[[18]](#footnote-18) | NE | NE |

Dokumentacija koja zahtjeva potpis Prijavitelja, mora biti sken izvornika, ovjerena pečatom i potpisom ovlaštene osobe za zastupanje, te dostupna u izvorniku na zahtjev nadležnog tijela.

Projektni prijedlog podnosi se od strane ovlaštene osobe Prijavitelja putem sustava eNPOO u elektroničkom obliku.

|  |
| --- |
| ***Napomena:*** *Projektni prijedlog podnosi se isključivo putem sustava eNPOO, ispunjavanjem i podnošenjem Prijavnog obrasca. Svaki priloženi dokument Prijavnom obrascu kroz navedeni sustav mora biti u zasebnoj datoteci. Preporučuje se da broj učitanih datoteka ne prelazi obvezni broj dokumenata navedenih u poglavlju 3.1. Uputa (po potrebi komprimirati u rar il i zip format).**VAŽNO! Prijavitelji su dužni planirati dovoljno vremena za registraciju u sustav eNPOO te ispunjavanje i provjeru Prijavnog obrasca u istome, prije željenog vremena podnošenja projektnog prijedloga. Iako je sustav eNPOO dostupan 0-24 sata svim danima, izuzev u vrijeme redovitih ažuriranja sustava, korisnička podrška sustava eNPOO dostupna je u uredovno radno vrijeme radnim danima. Prijavitelji su, u skladu s prethodno navedenim, dužni planirati dovoljan vremenski period za rješavanje eventualnih nejasnoća, mogućih problema ili nerazumijevanja u radu sustava prilikom ispunjavanja i podnošenja Prijavnog obrasca, te Tijelo nadležno za pojedinu komponentu/podkomponentu NPOO-a ne odgovara po bilo kojoj osnovi u odnosu na svako postupanje ili propuštanje postupanja prijavitelja koje bi zbog opisanih okolnosti dovelo do potencijalne nemogućnosti podnošenja Prijavnog obrasca ili nemogućnosti pravovremenog podnošenja Prijavnog obrasca, ili nemogućnosti podnošenja Prijavnog obrasca u punom opsegu, odnosno za bilo koju štetu ili izgubljenu korist koja bi potencijalno prijavitelju nastala po toj osnovi.*  |

## Objava, izmjene i dopune poziva i rok za predaju projektnog prijedloga

Poziv se provodi kao otvoreni postupak u modalitetu privremenog Poziva s krajnjim rokom dostave projektnih prijedloga do ~~27. lipnja~~ 7. rujna 2023. godine u 11,00 h.

Dostava (podnošenje) projektnog prijedloga dozvoljena je najranije od 25. travnja 2023. godine u 9,00 h.

MINGOR/NT zadržava pravo izmjena Poziva tijekom razdoblja trajanja Poziva.

U slučaju potrebe za obustavljanjem ili zatvaranjem Poziva prije nego što je predviđeno ovim Uputama, bit će objavljena obavijest u kojoj će se navesti da je:

* Poziv obustavljen na određeno vrijeme (jasno navodeći razdoblje obustave)
* Poziv zatvoren prije isteka predviđenog roka za dostavu projektnih prijedloga (jasno navodeći točan datum zatvaranja).

Poziv kao i sve njegove izmjene se objavljuju na javnom portalu sustava eNPOO (<https://fondovieu.gov.hr/portal>). Obavijest o objavi Poziva kao i obrazložena informacija o izmjenama Poziva, zatvaranju Poziva i obustavi Poziva, objavljuju se na javnom portalu sustava eNPOO i MINGOR-a (<https://mingor.gov.hr/javni-pozivi-i-natjecaji-ministarstva/7389>). Poziv se zatvara istekom roka za podnošenje projektnih prijava.

## Pitanja i odgovori

Potencijalni prijavitelji mogu za vrijeme trajanja Poziva kontinuirano postavljati pitanja u svrhu dobivanja dodatnih pojašnjenja i obrazloženja odredbi Poziva, a najkasnije četrnaest (14) kalendarskih dana prije isteka roka za podnošenje projektnih prijedloga. Postavljeno pitanje treba sadržavati potpis te jasnu referencu na Poziv. Odgovori će se objaviti tijekom postupka dodjele na javnom portalu sustava eNPOO uz dokumentaciju referentnog poziva, u roku od 7 (sedam) kalendarskih dana od dana zaprimanja pojedinog pitanja, a najkasnije do 7 (sedam) kalendarskih dana prije isteka roka za podnošenje projektnih prijedloga iz točke 3.3. Uputa. Pitanja s jasno naznačenom referencom na Poziv moguće je poslati putem sustava eNPOO.

U svrhu osiguravanja poštivanja načela jednakog postupanja prema svim Prijaviteljima, ne daju se prethodna mišljenje vezana uz postupak dodjele, bilo opća, bilo ona koja se odnose na konkretni projekt.

***Raspored događanja***

MINGOR/NT će organizirati informativnu radionicu na kojoj mogu sudjelovati svi potencijalni Prijavitelji. Datum, vrijeme i mjesto održavanja informativne radionice tijekom trajanja Poziva bit će objavljeni na mrežnim stranicama MINGOR/NT-a i eNPOO-a.

## Važni indikativni vremenski rokovi

|  |  |
| --- | --- |
| **Rok za podnošenje upita za pojašnjenjem** | Kontinuirano, a najkasnije 14 kalendarskih dana prije isteka roka za podnošenje projektnih prijedloga. |
| **Rok za davanje pojašnjenja** | U roku od 7 kalendarskih dana od dana zaprimanja pojedinog upita, a najkasnije 7 kalendarskih dana prije isteka roka za podnošenje projektnih prijedloga. |
| **Podnošenje projektnih prijedloga**  | Najranije 25. travnja 2023. godine u 9 h. |
| **Postupak dodjele bespovratnih sredstava** | Maksimalno 90 kalendarskih dana za pojedini projektni prijedlog računajući od prvog sljedećeg radnog dana od dana isteka roka za prijavu projektnih prijedloga do dana donošenja Odluke o financiranju. |

## Objava rezultata Poziva

Popis korisnika s kojima je potpisan Ugovor zajedno s iznosom dodijeljenih bespovratnih sredstava bit će objavljen na mrežnim stranicama MINGOR/NT i javnom portalu sustava eNPOO u roku 10 radnih dana nakon potpisa zadnjeg Ugovora iz ovog Poziva.

Objava će uključivati minimalno sljedeće podatke:

* naziv Korisnika
* naziv projekta i njegov referentni broj (kod projekta)
* iznos bespovratnih sredstava dodijeljenih projektu i stopu sufinanciranja (intenzitet potpora);
* kratak opis projekta.

# POSTUPAK DODJELE BESPOVRATNIH SREDSTAVA

##  Faze postupka dodjele bespovratnih sredstava

U postupku dodjele bespovratnih sredstava (u daljnjem tekstu: postupak dodjele) provode se:

* **Faza 1 - Procjena projektnih prijedloga u odnosu na kriterije definirane Pozivom**
* **Faza 2 - Provjera prihvatljivosti izdataka**
* **Faza 3 - Donošenje Odluke o financiranju**

**Provođenje postupka dodjele**

Postupak dodjele provode MINGOR/NT i FZOEU/PT.

Postupak dodjele traje maksimalno 90 (devedeset) kalendarskih dana računajući od prvog sljedećeg dana od isteka roka za podnošenje projektnih prijedloga do dana donošenja Odluke o financiranju projektnog prijedloga.

Cilj provjera u okviru postupka dodjele je provjeriti usklađenost projektnih prijedloga s kriterijima koji su utvrđeni u Pozivu, na način kako je to definirano u Pozivu.

Projektni prijedlog podnosi se kroz sustav eNPOO unutar roka određenog ovim Pozivom. Zaprimanje i registracija vrši se automatski putem sustava eNPOO. Podneseni projektni prijedlog dobiva jedinstveni kod projekta. Riječ je o referentnoj oznaci projektnog prijedloga tijekom čitavog trajanja projekta te je nije moguće mijenjati.

O rezultatima postupka procjene, prijavitelja se obavještava obaviješću nakon svake provedene faze kroz sustav eNPOO.

***Faza I. Procjena projektnih prijedloga u odnosu na kriterije definirane Pozivom***

Faza I (koju provodi MINGOR/NT) se sastoji od sljedećih provjera:

* *Administrativna provjera* projektnih prijedloga provodi se sukladno kriterijima utvrđenima u Pozivu i u Prilogu 2.1. Obrazac administrativne provjere;
* *Provjera prihvatljivosti Prijavitelja* provodi se sukladno kriterijima utvrđenima u Pozivu i u Prilogu 2.2. Kontrolna lista za provjeru prihvatljivosti Prijavitelja;
* *Provjera prihvatljivosti projekta i aktivnosti* provodi se sukladno kriterijima utvrđenima u Pozivu i u Prilogu 2.3. Kontrolna lista za provjeru prihvatljivosti projekta i aktivnosti;
* *Ocjenjivanje kvalitete* projektnih prijedloga provodi se sukladno kriterijima odabira iz Tablice 3. ovih Uputa i Priloga 2.4. Obrazac za ocjenjivanje kvalitete

Projektni prijedlog koji nije udovoljio jednoj od prethodno navedenih provjera ne može biti odabran za financiranje.

**Tablica 4~~3~~.** Kriteriji odabira za ocjenjivanje kvalitete

|  | **Kriterij odabira i pitanja za kvalitativnu procjenu** | **Bodovna vrijednost uz izjavu /opis pripadajućih situacija** | **Ostvarena ocjena / maksimalno ostvariva ocjena** | **Ref. na izvor za provjeru** |
| --- | --- | --- | --- | --- |
| **1.** | **Vrijednost za novac koju projekt nudi**  |
| **1.1. Društveno–ekonomske koristi projekta**Projektni prijedlog opisuje društveno-ekonomske koristi projekta za područje na kojem se projekt provodi (npr. izbjegnuti troškovi zbrinjavanja otpada i korist od izbjegnutih emisija stakleničkih plinova). | **0 bodova:** Prijavitelj nije kvantificirao društveno ekonomske koristi projekta**1 bod**: Prijavitelj je jasno kvantificirao društveno ekonomske koristi projekta  |  | Prijavni obrazac (Obrazac 1.) |
| **2.** | **Financijska održivost projekta**  |
| **2.1. Osiguranje sredstava Prijavitelja za provedbu projekta**Prijavitelj se obvezuje iz vlastitih sredstva ili osiguravanjem financiranja na drugi način (sredstvima koja ne predstavljaju sredstva Unije) osigurati:• sredstva za financiranje razlike između iznosa ukupnih prihvatljivih troškova projektnog prijedloga te iznosa bespovratnih sredstava • sredstva za financiranje ukupnih neprihvatljivih troškova projektnog prijedloga | **1 bod**: Prijavitelj je preuzeo obvezu da će najkasnije do početka provedbe projekta osigurati sredstva za provedbu projekta**2 boda:** Prijavitelj u trenutku predaje projektnog prijedloga ima u cijelosti osigurana sredstva za sufinanciranje vlastitog udjela, i o tome je dostavio dokaz (npr. odluka predstavničkog tijela prijavitelja, proračunska stavka) |  | Izjava prijavitelja o osiguranju vlastitog udjela sufinanciranja (Obrazac 2.)Izvadak iz proračuna JLS ili Odluka predstavničkog tijela prijavitelja |
| **3.** | **Provedbeni kapaciteti** **prijavitelja** |
| **3.1. Iskustvo u provedbi EU projekata**Prijavitelj je opisao prethodno iskustvo u provedbi EU i/ili usporedivih projekata. | **0 bodova:** Prijavitelj nema iskustva u provedbi EU i/ili usporedivih projekata**1 bod:** Prijavitelj je proveo 1 do 3 EU i/ili usporedivih projekata**2 boda:** Prijavitelj je proveo više od 3 EU i/ili usporedivih projekata |  | Prijavni obrazac (Obrazac 1.) |
| **3.2. Administrativni kapaciteti Prijavitelja za provedbu projekta**Potrebni administrativni kapaciteti za uspješno upravljanje projektom osiguravaju se na sljedeći način:* Prijavitelj je u projektnom prijedlogu predvidio ugovaranje savjetodavnih usluga koje pružaju vanjski stručnjaci za provedbu projekata

ili* Prijavitelj će vlastitim kapacitetima provoditi projekt
 | **1 bod:** Vanjski stručnjaci za provedbu projekta**2 boda:** Vlastiti kapaciteti Prijavitelja za provedbu projekta |  | Prijavni obrazac (Obrazac 1.) |
| **4.** | **Zrelost projekta**  |
| **4.1. Spremnost projekta za početak provedbe**Prijavitelj je u sklopu projektnog prijedloga dostavio nacrt dokumentacije o nabavi za radove ili opremu/pokrenuo postupak javne nabave i/ili zaključio ugovor o javnoj nabavi za radove/opremu  | **1 bod:** Prijavitelj je izradio nacrt DON-a ali nije pokrenuo postupak javne nabave**2 boda**: Prijavitelj je pokrenuo postupak javne nabave/jednostavne nabave koji je u tijeku |  | nacrt DON-aPrijavni obrazac (Obrazac 1), Dokaz o pokrenutom postupku JN (npr. ispis ekrana sa stranica EOJN/skenirani dopis ili poruka e-pošte iz koje je vidljivo da je pokrenut postupak jednostavne nabave) |
| **5.** | **Promicanje jednakih mogućnosti i socijalne uključenosti**  |
| **5.1. Doprinos provedbi mjera promicanja ravnopravnosti spolova i zabrane diskriminacije**Projektni prijedlog predviđa promicanje ravnopravnosti žena i muškaraca i zabrane diskriminacije ili je barem neutralan u odnosu na odnosu na politike u području ravnopravnosti spolova i zabrane diskriminacije. | **1 bod:** Projekt je neutralan u odnosu na politike u području ravnopravnosti spolova i zabrane diskriminacije tj. ne uključuje aktivnosti koje promiču ravnopravnosti žena i muškaraca i zabrane diskriminacije**2 boda:** Projekt predviđa 1 ili više aktivnosti u odnosu na odnosu na politike u području ravnopravnosti spolova i zabrane diskriminacije |  | Prijavni obrazac (Obrazac 1.) |
| **5.2. Pristupačnost za osobe s invaliditetom**Projektni prijedlog predviđa pristupačnost za osobe s invaliditetom na način da barem jedna aktivnost promovira pristupačnost za osobe s invaliditetom, odnosno da sadrži dodatne aktivnosti uz propisani minimum poštivanja zakonskih odredbi (npr. korištenje načela univerzalnog dizajna, Brailleovo pismo za slijepe osobe u promotivnim materijalima, na spremnicima i sl., znakovni jezik za gluhe osobe tijekom informativnih događanja, tekstovi jednostavni za čitanje i razumijevanje za osobe s intelektualnim poteškoćama i sl.). | **1 bod:** Projekt predviđa 1 dodatnu aktivnost koja promiče pristupačnost za osobe s invaliditetom**2 boda:** Projekt predviđa 2 ili više aktivnosti koje promiču pristupačnost za osobe s invaliditetom |  | Prijavni obrazac (Obrazac 1.) |
| **6.** | **Promicanje održivog razvoja**  |
| **6.1. Doprinos održivom gospodarenju i unaprjeđenju sustava gospodarenja otpadom u turističkoj sezoni (napomena: primjenjivo samo za obalne/otočne JLS)**Projektni prijedlog doprinosi rješavanju razvojnih problema gospodarenja otpadom i unaprjeđenju sustava gospodarenja otpadom u obalnim i otočnim JLS tijekom turističke sezone.  | **1 bod:** broj dolazaka gostiju (turista) u 2019. g.iznosi manje od 50.000**2 boda:** broj dolazaka gostiju (turista) u 2019. g.iznosi od 50.001 do 100.000**3 boda:** broj dolazaka gostiju (turista) u 2019. g. iznosi od 100.001 do 200.000**4 boda:** broj dolazaka gostiju (turista)u 2019. g.iznosi više od 200.000 |  | Prijavni obrazac (Obrazac 1.)Potvrda iz sustava eVisitor  |
| **6.2. Planirani broj izobrazno-informativnih aktivnosti o održivom gospodarenju otpadom**Projektni prijedlog predviđa provedbu minimalno 2 izobrazno-informativne aktivnosti s ciljem upoznavanja stanovništva/korisnika o važnosti sprečavanja nastanka otpada, odvojenom prikupljanju otpada, pravilnom odvajanju/razvrstavanju otpada u kućanstvima te o ulozi RD u sustavu gospodarenja otpadom (npr. leci za kućanstva koja su korisnici usluge prikupljanja komunalnog otpada, radionice, TV ili radijski oglasi i dr.).. | **1 bod:** Projektni prijedlog predviđa provedbu 2 izobrazno-informativne aktivnosti**2 boda:** Projektni prijedlog predviđa provedbu 3 i više izobrazno-informativnih aktivnosti |  | Prijavni obrazac (Obrazac 1.) |
| **6.3. Doprinos provedbi mjera održivog razvoja**Projektni prijedlog predviđa promicanje načela održivog razvoja te zaštite okoliša na način da sadrži barem 1 aktivnost koja promovira obnovljive izvore energije i/ili održivo korištenje prirodnih resursa uz propisani minimum poštivanja zakonskih odredbi (npr. promicanje načela održivog razvoja kroz izobrazno-informativne aktivnosti, korištenje recikliranog papira za informativne materijale, uvođenje procesa energetskih ušteda, ugradnja proizvoda kojima se štedi potrošnja vode i energije, korištenje obnovljivih izvora energije, provedba zelene javne nabave i sl.). | **1 bod:** Projektni prijedlog uključuje 1 aktivnost koja promovira obnovljive izvore energije i/ili održivo korištenje prirodnih resursa**2 boda:** Projektni prijedlog uključuje 2 ili više aktivnosti koje promoviraju obnovljive izvore energije i/ili održivo korištenje prirodnih resursa |  | Prijavni obrazac (Obrazac 1.) |
|  | **Bodovni prag (minimalna i maksimalna ocjena) na razini projekta** | **Min. 8 bodova za obalne i otočne JLS****Min. 7 bodova za ostale JLS****Max. 18 bodova za obalne i otočne JLS****Max. 17 bodova za ostale JLS** |

U svrhu provođenja provjere prihvatljivosti projekta i aktivnosti te ocjenjivanja kvalitete projektnih prijedloga u sklopu provedbe postupka dodjele bespovratnih sredstava MINGOR/NT osniva Odbor za odabir projekata (Odbor).

***Faza 2 - Provjera prihvatljivosti izdataka***

*Provjera prihvatljivosti izdataka* provodi se sukladno kriterijima utvrđenima u Pozivu i u Prilogu 2.5. - Kontrolna lista za provjeru prihvatljivosti izdataka. Ovu fazu provodi FZOEU/PT.

***Faza 3 - Donošenje Odluke o financiranju***

Nakon svih prethodno provedenih faza dodjele bespovratnih sredstava, a prije donošenja Odluke o financiranju, članovi Odbora provjeravaju i potencijalno dvostruko financiranje za projektne prijedloge koji su došli do faze donošenja Odluke o financiranju.

Članovi Odbora rezultate provjere dvostrukog financiranja evidentiraju u Kontrolnoj listi za provjeru dvostrukog financiranja (Prilogu 2.6.)

**Formiranje popisa (rang liste)**

Nakon što su svi projektni prijedlozi ocijenjeni i provjereni radi potencijalnog dvostrukog financiranja, Odbor priprema popis (prioritetnu rang-listu) projektnih prijedloga u kojima će biti naveden poredak projektnih prijedloga ovisno o rezultatu provedenog postupka ocjenjivanja za svaku grupu prijavitelja posebno (obalne/otočne JLS i ostale JLS), a unutar raspoložive financijske alokacije za svaku grupu, kao i rezervnu listu.

U slučaju da dva ili više projektnih prijedloga na rang-listi **za obalne/otočne JLS** imaju isti broj bodova, prednost će se dati projektnom prijedlogu koji je ostvario veći broj bodova po kriteriju ocjenjivanja kvalitete *6.1. Doprinos održivom gospodarenju i unaprjeđenju sustava gospodarenja otpadom u turističkoj sezoni.* U slučaju da dva ili više projektnih prijedloga još uvijek imaju isti broj bodova, prednost će se dati projektnom prijedlogu koji je ostvario veći broj bodova po kriteriju *4.1. Spremnost projekta za početak provedbe*. U slučaju da dva ili više projektnih prijedloga još uvijek imaju isti broj bodova, prednost će se na rang listi dati projektnom prijedlogu koji je ostvario veći broj bodova po kriteriju *2.1. Osiguranje sredstava Prijavitelja za provedbu projekta* odnosno u slučaju da više projektnih prijedloga još uvijek imaju isti broj bodova prednost će se dati projektnom prijedlogu kojim se traži manji iznos bespovratnih sredstava*.*

U slučaju **ostalih JLS** prednost će se na rang-listi dati projektnom prijedlogu koji je ostvario veći broj bodova po kriteriju ocjenjivanja kvalitete *4.1. Spremnost projekta za početak provedbe*. U slučaju da dva ili više projektnih prijedloga još uvijek imaju isti broj bodova, prednost će se dati projektnom prijedlogu koji je ostvario veći broj bodova po kriteriju *2.1. Osiguranje sredstava Prijavitelja za provedbu projekta,* odnosno u slučaju da više projektnih prijedloga još uvijek imaju isti broj bodova prednost će se dati projektnom prijedlogu kojim se traži manji iznos bespovratnih sredstava*.*

Popisi mogu sadržavati i rezervnu listu koja obuhvaća projektne prijedloge koji su zadovoljili minimalni bodovni prag određen Pozivom, ali prelaze okvir raspoloživih financijskih sredstava. Postupak dodjele za projektne prijedloge s rezervne(ih) liste(a) može se nastaviti isključivo pod jednakim uvjetima, izuzev uvjeta koji se odnose na rokove postupka, u trenutku kada i ako potrebna financijska sredstva postanu raspoloživa. Pri tome se uvažava redoslijed projektnih prijedloga na rezervnim listama te (preostala) raspoloživa financijska sredstva iz pripadajuće omotnice. Ukoliko prvi projektni prijedlog s rezervne liste prelazi preostali raspoloživi iznos, navedenom prijavitelju se nudi mogućnost da u odgovarajućoj mjeri poveća udio sufinanciranja, a ukoliko on to odbije, pristupa se prvom idućem projektnom prijedlogu s rezervne liste. Nakon što se utvrdi potreba za ugovaranjem projekata s rezervne liste (tj. kada NT ustanovi da ima višak raspoloživih sredstava), ~~P~~NT obavještava prijavitelja (ili prijavitelje) da se nastavlja postupak za projekte (ili dio projekata) s rezervne liste. Faza 3 postupka dodjele za projekte s rezervne liste nastavlja se sukladno odredbama i u rokovima propisanima ovim Uputama, s tim da rokovi teku (nastavljaju se računati) od dana kada je prijavitelj primio obavijest o nastavku postupka u odnosu na projekte s rezervne liste. Pojašnjava se da tada rok dalje teče, odnosno da se vrijeme koje je proteklo tijekom postupka dodjele, u odnosu na pojedini projektni prijedlog, uračunava u utvrđeni rok. Rezervna lista je važeća 6 mjeseci.

Odluka o financiranju se donosi za projektne prijedloge koji su udovoljili svim kriterijima u prethodnim fazama postupka dodjele i provjeri potencijalnog dvostrukog financiranja, a u okviru dostupne alokacije NT odlučuje o financiranju projektnih prijedloga uzimajući u obzir popis (rang-listu).

Odluka o financiranju se ne može donijeti prije isteka roka za prigovore osim ukoliko Prijavitelj dostavi Izjavu o odricanju od prava na prigovor potpisanu od strane Prijavitelja.

Prije donošenja Odluke o financiranju Prijavitelj je dužan dostaviti na zahtjev NT-a dokumentaciju za provjeru preduvjeta za donošenje Odluke o financiranju (ako je primjenjivo).

Prijavitelj je obvezan o svakoj promjeni odnosno okolnostima, koje bi mogle odgoditi uvrštavanje projektnog prijedloga u Odluku o financiranju ili utjecati na ispravnost dodjele, bez odgode obavijestiti NT.

Odluku o financiranju donosi čelnik nadležnog tijela. Odluka sadrži sljedeće podatke:

* + pravni temelj za donošenje Odluke;
	+ naziv, adresu i OIB prijavitelja, i ako je primjenjivo, Partnera;
	+ naziv i kod projektnog prijedloga;
	+ najviši iznos sredstava za financiranje prihvatljivih izdataka projekta;
	+ stopa sufinanciranja (intenzitet potpore);
	+ tehnički podaci o klasifikacijama Državne riznice i kodovima alokacija;
	+ ako je primjenjivo, druge elemente koji se odnose na financiranje (primjerice u odnosu na državne potpore).

NT obavještava Prijavitelja da je njegov projektni prijedlog odabran za financiranje, obaviješću koja sadrži Odluku o financiranju.

## Pojašnjenja tijekom postupka dodjele

U bilo kojoj fazi tijekom postupka dodjele, ako dostavljeni podaci nisu jasni ili je uočena neusklađenost u dostavljenim podacima koja onemogućava objektivnu provedbu postupka dodjele, od Prijavitelja se mogu zahtijevati pojašnjenja s naznakom da se projektni prijedlog može isključiti iz postupka dodjele ako se ne postupi u skladu sa zahtjevom i u zahtijevanom roku. Prema svim prijaviteljima se postupa na jednak način, u skladu s načelom jednakog postupanja. Svaki prijavitelj odgovoran je za pripremanje projektnog prijedloga u skladu s uvjetima Poziva te se pojašnjavanje ne odnosi na to da tijelo odgovorno za provedbu NPOO priprema ili usklađuje umjesto prijavitelja pojedine dijelove projektnog prijedloga niti se postupak pojašnjavanja provodi ako aktivnosti nisu razmjerne cilju koji se nastoji postići, a manjkavost projektnog prijedloga (nedostatak potrebnih dokumenata / podataka kao i njihova nepotpunost ili netočnost) je takva da nije razmjerno provoditi postupak pojašnjavanja.

## Prigovor u postupku dodjele

U postupcima dodjele bespovratnih sredstava, prijavitelji imaju pravo podnijeti prigovor ako nisu zadovoljni ishodom postupka, zbog sljedećih razloga:

* povrede postupka opisanog u ovim Uputama i dokumentaciji predmetnog Poziva,
* povrede načela jednakog postupanja, načela zabrane diskriminacije, načela transparentnosti, načela razmjernosti, načela sprječavanja sukoba interesa, načela tajnosti postupka dodjele bespovratnih sredstava.

Prigovor se podnosi u roku 8 radnih dana od dana dostave obavijesti (obavijest o rezultatima postupka ocjenjivanja ili obavijest o isključenju ~~obavijest o uspješnoj provedenoj fazi dodjele~~). Prigovor se podnosi nadležnom tijelu za prigovore na adresu Ministarstvo gospodarstva i održivog razvoja, Radnička cesta 80, 10000 Zagreb, s naznakom „Komisija za razmatranje prigovora u postupku dodjele bespovratnih sredstava iz NPOO-a“ ili osobno - predajom u pisarnicu tijela nadležnog za rješavanje prigovora. ~~a nadležno tijelo ga rješava u roku 30 radnih dana od dana zaprimanja~~. O prigovoru odlučuje čelnik NT rješenjem na temelju prijedloga Komisije za razmatranje prigovora (u nastavku teksta: Komisija). Rješenje čelnika NT dostavlja se podnositelju prigovora.

Rješenje je izvršno te se može pokrenuti upravni spor pred nadležnim Upravnim sudom u roku 30 (trideset) dana o dana dostave rješenja.

Prigovor mora biti razumljiv i sadržavati sve što je potrebno da bi se po njemu moglo postupiti, osobito naziv tijela kojem se upućuje, naznaku obavijesti na koju se podnosi, naziv/ime i prezime te adresu prijavitelja, ime i prezime te adresu osobe ovlaštene za zastupanje ako je prijavitelj ima (uključujući punomoć), naziv i kod Poziva, razloge prigovora, potpis prijavitelja ili osobe ovlaštene za zastupanje, naznaku statusa potpisnika prigovora koji ga ovlašćuje na zastupanje prijavitelja (direktor, prokurist, član Uprave itd.) pečat trgovačkog društva prijavitelja i dokumentaciju kojom dokazuje navode iznijete u prigovoru. Teret dokazivanja navedenih činjenica je na prijavitelju.

Prigovor dostavljen izvan roka, podnesen od neovlaštene osobe (osobe koja nije prijavitelj ili nije ovlaštena od strane prijavitelja) te nedopušten, odbacuje se rješenjem.

Da bi se o prigovoru moglo odlučiti, isti mora sadržavati najmanje:

* podatke o prijavitelju,
* naziv i kod Poziva,
* brojčanu oznaku i datum Obavijesti o statusu projektnog prijedloga
* razloge prigovora,
* potpis prijavitelja ili ovlaštene osobe prijavitelja,
* pečat, ako je primjenjivo,
* naznaku statusa potpisnika prigovora koji ga ovlašćuje na zastupanje prijavitelja (direktor, prokurist, član Uprave),
* punomoć za podnošenje prigovora, ako je primjenjivo.

Nadležno tijelo rješava o prigovoru u roku od 30 (trideset) radnih dana od dana zaprimanja od primitka potpune dokumentacije od nadležnog tijela ~~PT-a~~. Potpunom dokumentacijom smatra se dokumentacija koja je dostatna za donošenje rješenja o prigovoru.

Kada prigovor sadržava kakav nedostatak koji onemogućuje da bi se po njemu moglo postupiti, odnosno ako je nerazumljiv ili nepotpun, Komisija će pozvati podnositelja da prigovor ispravi, odnosno dopuni u skladu s danom uputom i u tu svrhu mu vratiti prigovor. Ako prigovor bude ispravljen, odnosno dopunjen i predan Komisiji u roku određenom za dopunu ili ispravak, smatrat će se da je podnesen onog dana kada je prvi put bio podnesen. Smatrat će se da je prigovor povučen ako ne bude vraćen u određenom roku i ispravljen u skladu s dobivenom uputom, a ako bude vraćen bez ispravka odnosno dopune slijedom čega se po istom ne može postupiti, odbacit će se rješenjem.

## Ugovaranje

Po donošenju Odluke o financiranju, NT priprema Ugovor o dodjeli bespovratnih sredstava (Ugovor) s uspješnim Prijaviteljem, primjenom obrasca iz Priloga Prilogom 1 ovog Poziva. NT će po donesenoj Odluci o financiranju, obavijestiti Prijavitelja o dokumentaciji koju je potrebno dostaviti kao preduvjet za potpisivanje Ugovora, te mu za to ostaviti primjeren rok.

Nadležno tijelo osigurava da Prijavitelj prije potpisivanja bude upoznat s odredbama Ugovora.

Rok za pripremu i potpisivanje Ugovora, ne može biti duži od 30 (trideset) dana od datuma dostave obavijesti o donošenju Odluke o financiranju, može se produžiti na zahtjev Prijavitelja, uz prethodnu suglasnost KT-a, u opravdanim slučajevima koji su uzrokovani događajima izvan utjecaja nadležnog tijela i Prijavitelja/Korisnika.

Ugovor stupa na snagu tek kada ga potpiše zadnja ugovorna strana te je na snazi do izvršenja svih obaveza ugovornih strana.

Prije potpisivanja Ugovora, Prijavitelj/Korisnik mora dostaviti Izjavu, koji je potpisao on ili za to ovlaštena osoba, kojom potvrđuje da u odnosu na podatke dostavljene u projektnom prijedlogu, nisu nastupile promjene koje bi utjecale na postupak dodjele bespovratnih sredstava te donošenje Odluke o financiranju u odnosu na njegov projekt, uključujući potvrdu da su provedbeni kapaciteti Prijavitelja nepromijenjeni.

Prije potpisivanja Ugovora, pojašnjenja, prilagodbe ili manje korekcije mogu se unijeti u opis projekta u onoj mjeri u kojoj neće dovesti u pitanje Odluku o financiranju ili biti u suprotnosti s načelom jednakog postupanja prema svim Prijaviteljima. Pojašnjenja, prilagodbe i manje korekcije se provode u suradnji s Prijaviteljem. Neće se uzeti u obzir promjene koje su se dogodile od datuma zaprimanja projektnog prijedloga u vezi prihvatljivosti projekta i aktivnosti te ocjene kvalitete.

## Povlačenje projektnog prijedloga

Do trenutka donošenja Odluke o financiranju, Prijavitelj putem pisane obavijesti NT-u može povući svoj projektni prijedlog iz postupka dodjele.

# PROVEDBA PROJEKTA

* 1. **Razdoblje provedbe projekta**

Pod razdobljem provedbe projekta podrazumijeva se datum početka i predviđenog završetka provedbe projekta, a definira se u Ugovoru.

Provedba projekata RD-građevina ne smije započeti prije 1. veljače 2020. i mora završiti inicijalno najkasnije do 30. lipnja 2025. Provedba projekata mobilnih RD mora završiti najkasnije do 30. lipnja 2025., a inicijalno može trajati najviše 12 mjeseci od dana donošenja Odluke o financiranju.

Prijavitelj mora biti spreman započeti s provedbom aktivnosti projekta, uključujući pokretanje postupaka (javne) nabave relevantnih za pravovremenu provedbu aktivnosti, u skladu s planom aktivnosti u Prijavnom obrascu i ostaloj projektnoj dokumentaciji.

* 1. **Nabava**

Prijavitelji/Korisnici su obveznici Zakona o javnoj nabavi (NN, br. 120/16, 114/22; u daljnjem tekstu: ZJN), te su obvezni primijeniti navedeni zakon na postupke nabave u okviru projekta.

Kod podnošenja projektnog prijedloga i tijekom provedbe projekta Prijavitelj/Korisnik se mora pridržavati postupaka javne nabave utvrđenih u UzP.

Troškovi projekata koji uključuju nabavu bit će prihvatljivi samo pod uvjetom da je nabava provedena u skladu sa svim načelima i pravilima utvrđenima u UzP-u.

Svi postupci nabave provedeni u okviru prijavljenog projekta, a prije datuma stupanja Ugovora o dodjeli bespovratnih sredstava na snagu također moraju biti provedeni sukladno načelima i pravilima ZJN-a i propisanim u UzP-u, kako bi se mogli smatrati prihvatljivim. Postupci javne nabave ne mogu biti zaključeni prije početka razdoblja provedbe projekta.

Nepridržavanje ovih postupaka odrazit će se na prihvatljivost izdataka, a PT prilikom provjere zahtjeva za nadoknadom sredstava koje tijekom provedbe projekta podnosi Korisnik, može proglasiti vezane troškove neprihvatljivima.

* 1. **Provjere upravljanja projektom**

Nakon potpisivanja Ugovora o dodjeli bespovratnih sredstava, NT prati postiže li projekt utvrđene ciljeve i rezultate, dok je PT odgovoran provjeravati provodi li se projekt u skladu s Ugovorom.

Provjere upravljanja projektom uključuju:

* pregled plana nabave;
* provjere ispravnosti ZNS-ova (ispravnost iznosa i stope financiranja), uključujući:
	+ provjere prihvatljivosti troškova (usklađenost s nacionalnim pravilima prihvatljivosti i pravilima prihvatljivosti Unije);
	+ provjere da je trošak stvarno nastao kod Korisnika i da je plaćen (ako je primjenjivo) i ispravnosti ZNS-a;
	+ provjere usklađenosti postupaka nabave u okviru projekta s primjenjivim pravilima javne nabave ;
* provjere dokaza o izvršenim plaćanjima i odgovarajućeg revizijskog traga;
* provjere statusa provedbe projekta;
* provjere usklađenosti s pravilima o održivom razvoju, i zahtjevima koji se odnose na jednake mogućnosti i nediskriminaciju;
* provjere poštivanja pravila EK-a i nacionalnih pravila o informiranju i vidljivosti (promidžbi);
* provjere na licu mjesta;
* financijsko zaključenje projekta i
* provjere projekta nakon dovršetka njegove provedbe (provjere trajnosti projekta, neto prihoda i pokazatelja).

NT i PT mogu, u svrhu praćenja napretka provedbe projekata, od Korisnika zahtijevati dostavu redovnih ili *ad hoc* izvješća o provedbi projekata, ostvarivanju pokazatelja, primjeni horizontalnih načela ili drugim informacijama potrebnima za izvještavanje.

NT, PT kao i bilo koji vanjski revizor ovlašten od strane navedenih tijela, kada ocijene potrebnim, mogu obaviti nenajavljenu provjeru na licu mjesta, neovisno jedan o drugom. O namjeri nisu dužni obavijestiti Korisnika.

U razdoblju od 5 godina nakon završnog plaćanja Korisniku po Ugovoru, PT ima pravo provjeravati trajnost operacija, postizanje učinka, pokazatelje rezultata, sprečavanje prekomjernog financiranja, korištenje imovine u skladu s Ugovorom, usklađenost operacije s horizontalnim politikama EU-a itd.

Prilikom provjere statusa provedbe projekta posebno će se provjeravati ostvarenje postignuća rezultata i pokazatelja projekta u skladu s ciljanim vrijednostima utvrđenima u Ugovoru. U slučaju da korisnik ne ostvari planiranu razinu pokazatelja, PT ima pravo od korisnika zatražiti izvršenje povrata sredstava sukladno pravilima o financijskim korekcijama.

**Napomena**: Provjera usklađenosti projekta s načelom „Ne nanosi bitnu štetu“ također će biti predmet provjere tijekom provedbe projekta, a ne samo kao dio provjere prihvatljivosti projektnog prijedloga.

* 1. **Podnošenje zahtjeva za nadoknadom sredstava**

Mogućnosti i uvjeti za podnošenje zahtjeva za nadoknadom sredstava (ZNS) određeni su u Ugovoru o dodjeli bespovratnih sredstava (Prilog I ovog Poziva).

Isplata prihvatljivih izdataka iz bespovratnih sredstava Korisniku vršit će se metodom nadoknade. i metodom plaćanja.

**Metoda plaćanja** odnosno postupak potraživanja neplaćenih izdataka podrazumijeva da Korisnik podnosi zahtjev za nadoknadom nastalih, ali neplaćenih troškova te po plaćanju istih u cijelosti podnosi dokaz o izvršenoj uplati.

**Metoda nadoknade** odnosno postupak potraživanja plaćenih troškova podrazumijeva da Korisnik na temelju dokaza o izvršenoj uplati podnosi ZNS nastalih i u cijelosti plaćenih prihvatljivih troškova.

Korisnik ima pravo izabrati hoće li ZNS-om potraživati troškove po metodi nadoknade, metodi plaćanja ili kombinacijom navedenih metoda. Korisnik podnosi ZNS, koji uključuje Izvješće o napretku provedbe projekta u roku od 15 (petnaest) dana od isteka svaka 3 (tri) mjeseca od sklapanja Ugovora o dodjeli bespovratnih sredstava. Korisnik Zahtjev za nadoknadom sredstava može podnijeti i češće od navedenog ako se za tim ukaže potreba, ali ne češće od svakih 30 dana. Najniži iznos izdatka koji se može prikazati u Zahtjevu za nadoknadom sredstava iz članka 13. Općih uvjeta iznosi 10.000 EUR / 75.345,00 HRK. Navedeno ograničenje se ne primjenjuje pri podnošenju Završnog zahtjeva za nadoknadom sredstava.

Ako se sredstva potražuju retroaktivno (ograničeno za aktivnosti koje su započele prije stupanja na snagu Ugovora o dodjeli bespovratnih sredstava ako razdoblje provedbe i razdoblje prihvatljivosti počinje prije stupanja na snagu Ugovora o dodjeli bespovratnih sredstava), ona moraju biti uključena u prvi ZNS koji podnosi Korisnik. Korisnik može dostaviti prvi ZNS danom stupanja Ugovora na snagu, a najkasnije u roku od 15 (petnaest) dana od isteka prva tri mjeseca od datuma potpisivanja Ugovora o dodjeli bespovratnih sredstava. Korisnik podnosi Završni ZNS PT-u u roku od 30 (trideset) dana od isteka razdoblja provedbe projekta.

Rok za izvršenje plaćanja Korisniku je 30 (trideset) dana od dana isteka roka za pregled predmeta obveze (zahtjeva za nadoknadu sredstava/završnog zahtjeva za nadoknadu sredstava).

Detaljnije odredbe koje se odnose na mogućnosti i uvjete za podnošenje ZNS-a određeni su u Ugovoru o dodjeli bespovratnih sredstava (Prilog 1 ovog Poziva).

Korisnik nema pravo na isplatu predujma.

* 1. **Povrat sredstava**

Ako postoji opravdana sumnja ili je utvrđeno da je ugroženo izvršavanje Ugovora o dodjeli bespovratnih sredstava (Ugovor) značajnim nepravilnostima, NT može obustaviti plaćanja, odnosno ako je navedeno utvrđeno, obustaviti plaćanja i/ili zahtijevati povrat plaćenih iznosa razmjerno težini utvrđenih nepravilnosti. Razlozi i osnova za pokretanja postupka obustavljanja plaćanja i povrata sredstava su definirani Ugovorom.

* 1. **Informiranje i vidljivost**

Korisnik je dužan uvažavati podrijetlo i osigurati vidljivost sredstava Unije u okviru NPOO-a.

Korisnik će se pridržavati zahtjeva vezanih za informiranje i vidljivost navedenih u Ugovoru i njegovim prilozima. Korisnikje posebno dužan poduzeti sve potrebne korake kako bi objavio činjenicu da EU sufinancira projekt te da je projekt koji se provodi u sklopu NPOO-a.

Potrebno je osigurati mjere vidljivosti kako bi se osiguralo pružanje koherentnih, djelotvornih i razmjernih ciljanih informacija različitoj publici, među ostalima medijima i javnosti. Pri tome je korisnik i partner dužan, gdje je to primjenjivo, ispravno i vidljivo, prikazati u svim komunikacijskim aktivnostima amblem EU-a s odgovarajućom izjavom o financiranju (koja glasi: „Financira Europska unija – NextGenerationEU”), uzimajući u obzir i:

* Kada se prikazuje zajedno s drugim logotipom, amblem Europske unije mora biti prikazan barem jednako istaknuto i vidljivo kao i drugi logotipi. Amblem mora ostati zaseban i odvojen i ne može se mijenjati dodavanjem drugih vizualnih oznaka, brendova ili teksta. Osim ovog amblema, nikakav drugi vizualni identitet ni logotip ne smiju se koristiti za isticanje potpore EU.
* Kada je to primjenjivo, država članica dužna je navesti sljedeće odricanje od odgovornosti: „*Financira Europska unija – NextGenerationEU. Izneseni stavovi i mišljenja samo su autorova i ne odražavaju nužno službena stajališta Europske unije ili Europske komisije. Ni Europska unija ni Europska komisija ne mogu se smatrati odgovornima za njih*.”

Amblemi i izjava dostupni su na linku:

<https://ec.europa.eu/regional_policy/en/information/logos_downloadcenter/>

Generator uzoraka: <https://www.euinmyregion.eu/generator>

Osim mjera informiranja i vidljivosti koje Korisnik samostalno poduzima u okviru projekta, korisnik je obavezan odazvati se na pozive NT i PT za sudjelovanje na organiziranim događanjima informiranja i vidljivosti.

* 1. **Zaštita osobnih podataka**

Zaštita osobnih podataka temelji se na Uredbi (EU) 2016/679 Europskog parlamenta i Vijeća od 27. travnja 2016. o zaštiti pojedinaca u vezi s obradom osobnih podataka i o slobodnom kretanju takvih podataka te o stavljanju izvan snage Direktive 95/46/EZ (Opća uredba o zaštiti podataka) te odredbama Zakona o provedbi Opće uredbe o zaštiti podataka (NN 42/18).

Osobni podaci koji se prikupljaju u okviru projektnog prijedloga su podaci Prijavitelja, odnosno osobe ovlaštene za zastupanje prijavitelja (opći podaci - ime, prezime, OIB, e-mail adresa, broj telefona). U postupku dodjele primjenjuje se načelo zaštite osobnih podataka u vidu nedostupnosti podataka, kao javnih podataka, koji se odnose na imena osoba koje su uključene u provedbu postupka dodjele kao i imena vanjskih ocjenjivača. U provedbi Ugovora o dodjeli bespovratnih sredstava prikupljaju se i podaci dionika u provedbi navedenog ugovora (ime, prezime, OIB, plaća te ostali podaci koji se dostavljaju u sklopu provedbe projekta u obliku priloženih dokumenata u izvještajima, ukoliko se povezani troškovi nadoknađuju kroz predmetni ugovor). Navedeni osobni podaci obrađuju se u svrhu izrade i podnošenja projektnog prijedloga, provedbe postupka dodjele bespovratnih sredstava, sklapanja i izvršavanja ugovora o dodjeli bespovratnih sredstava, provedbe revizije projekta. Navedeni se osobni mogu razmjenjivati:

* između tijela sustava za praćenje i provedbu NPOO-a
* između tijela sustava za provedbu i praćenje NPOO i tijela koja su ovlaštena provoditi reviziju, u skladu s pravnim i institucionalnim okvirom za NPOO (Neovisno revizorsko tijelo, Europska komisija, Europski revizorski sud, OLAF, EPPO i drugi revizor kojeg su ta tijela za navedeno ovlastila).
* između tijela sustava za provedbu i praćenje NPOO te osoba koje su ta tijela angažirala/ovlastila za izvršenje usluga vezano uz potrebu ili obvezu obavljanja aktivnosti u okviru njihovih funkcija. Pristup osobnim podacima je ograničen samo na osobe koje obavljaju poslove za koje je pristup osobnim podacima nužan.

Prijavitelji odnosno korisnici imaju sljedeća prava u zaštiti osobnih podataka:

* pravo na pristup svojim osobnim podacima, tj. pravo zahtijevati potvrdu obrađuju li se osobni podatci te ako se takvi podatci obrađuju, pravo zahtijevati pristup i informacije o obradi i kopiju osobnih podataka koji se obrađuju
* pravo na ispravak netočnih i nadopunu nepotpunih podataka
* pravo na brisanje osobnih podataka, ako takvi podaci više nisu nužni u odnosu na svrhe za koje su prikupljeni, ako su nezakonito obrađeni, ili nakon isteka roka čuvanja podataka
* pravo na ograničavanje obrade osobnih podataka
* pravo uložiti prigovor na obradu osobnih podataka
* pravo podnijeti pritužbu Agenciji za zaštitu osobnih podataka.

Osobni podaci čuvaju se dok za navedeno postoji svrha, a najdulje tijekom razdoblja od deset godina nakon zatvaranja NPOO-a.

Pravna osnova za obradu osobnih podataka prikupljenih u svrhu provedbe postupka dodjele bespovratnih sredstava je sklapanje i izvršavanje ugovora o dodjeli bespovratnih sredstava u skladu s točkom b) stavka 1. članka 6. Opće uredbe o zaštiti osobnih podataka. Također, obrada osobnih podataka iz svih utvrđenih svrha nužna je radi poštivanja pravnih obveza voditelja obrade u skladu s točkom c) stavka 1. članka 6. Opće uredbe o zaštiti osobnih podataka te radi izvršavanja zadaće od javnog interesa i pri izvršavanju službene ovlasti voditelja obrade u skladu s točkom e) stavka 1. članka 6. Opće uredbe o zaštiti osobnih podataka.

Dodatne napomene

Identitet i kontaktni podaci voditelja obrade: Ministarstvo gospodarstva i održivog razvoja, Radnička cesta 80, 10 000 Zagreb (OIB:19370100881).

Kontakt podaci službenika za zaštitu podataka: <https://mingor.gov.hr/etika-i-posebna-imenovanja/2175>.

Zahtjev za utvrđenje povrede prava se podnosi nadzornom tijelu (Agencija za zaštitu osobnih podataka).

# OBRASCI I PRILOZI

Obrasci koji su sastavni dio Poziva:

Obrazac 1 Prijavni obrazac - elektronska verzija dostupna u sustavu eNPOO

Obrazac 2 Izjava Prijavitelja o osiguranju vlastitog udjela sufinanciranja

Obrazac 3 Izjava Prijavitelja o istinitosti podataka, izbjegavanju dvostrukog financiranja i ispunjavanju preduvjeta za sudjelovanje u postupku dodjele

Obrazac 4. Obrazac usklađenosti projekta s načelom „ne nanosi bitnu štetu“

Prilozi koji sastavni dio Poziva:

Prilog 1 Ugovor o dodjeli bespovratnih sredstava s prilozima:

1.1 Ugovor o dodjeli bespovratnih sredstava za projekte koji se financiraju iz Mehanizma za oporavak i otpornost – posebni uvjeti

1.2 Opći uvjeti koji se primjenjuju na projekte financirane iz Mehanizma za oporavak i otpornost

1.3 Pravila o financijskim korekcijama

Prilog 2 Kriteriji i obrasci postupka dodjele bespovratnih sredstava:

2.1. Obrazac za administrativnu provjeru

2.2 Kontrolna lista za provjeru prihvatljivosti prijavitelja – 1. izmjena

2.3 Kontrolna lista za provjeru prihvatljivosti projekta i aktivnosti – 1. izmjena

2.4 Obrazac za ocjenjivanje kvalitete

2.5 Kontrolna lista za provjeru prihvatljivosti izdataka

2.6. Kontrolna lista za provjeru dvostrukog financiranja

# POJMOVNIK

|  |  |
| --- | --- |
| eNPOO | Elektronski sustav Nacionalnog programa oporavka i otpornosti |
| Glavni projekt | Skup međusobno usklađenih projekata kojima se daje tehničko rješenje građevine i dokazuje ispunjavanje temeljnih zahtjeva za građevinu te drugih propisanih i određenih zahtjeva i uvjeta, izrađen prema Zakonu o gradnji (NN 153/13, 20/17) i Pravilniku o obveznom sadržaju i opremanju projekata građevina (NN [64/14](http://narodne-novine.nn.hr/clanci/sluzbeni/2014_05_64_1224.html), [41/15](http://narodne-novine.nn.hr/clanci/sluzbeni/2015_04_41_839.html), 105/15, 61/16, 20/17). |
| Izdatak  | Korisnikov trošak koji nastane tijekom provedbe projekta. |
| Korisnik | Korisnik je uspješan prijavitelj s kojim se potpisuje Ugovor o dodjeli bespovratnih sredstava. Izravno je odgovoran za početak, upravljanje, provedbu i rezultate projekta.  |
| Kriteriji dodjele bespovratnih sredstava | Kriteriji dodjele bespovratnih sredstava su kriteriji koji se primjenjuju na sve projekte te uključuju Kriterije odabira i Kriterije prihvatljivosti. |
| Kriteriji prihvatljivosti  | Kriteriji prihvatljivosti (KP)su kriteriji koji moraju biti ispunjeni kako bi se projektni prijedlog mogao uzeti u obzir za financiranje. Na temelju KP ne vrši se ocjenjivanje, već se provjerava ispunjava li projektni prijedlog pojedini KP ili ne. Samo ako su svi kriteriji prihvatljivosti ispunjeni, projektni prijedlog se prenosi u sljedeće faze dodjele; u protivnom, se isključuje iz dodjele.  |
| Načela ekonomičnosti, učinkovitosti i djelotvornosti | Načelo ekonomičnosti zahtijeva da resursi koje koristi institucija u svrhu obavljanja svog poslovanja budu dostupni na vrijeme, u odgovarajućoj količini i rezultatima i po najboljoj cijeni. Načelo učinkovitosti bavi se najboljim odnosom između uloženih resursa i dobivenih rezultata. Načelo djelotvornosti bavi se postizanjem određenih postavljenih ciljeva i ostvarivanjem željenih rezultata. |
| Održivi razvoj | Održivi razvoj znači da bi trebalo udovoljiti potrebama sadašnje generacije, a da se pritom ne ugrozi sposobnost budućih generacija da udovolje svojim vlastitim potrebama. To je cilj EU utvrđen u Ugovoru, koji regulira sve politike i aktivnosti Unije. Odnosi se na očuvanje kapaciteta planeta Zemlje da podupre život u svoj svojoj raznolikosti. Ima za cilj neprekidno poboljšanje kvalitete života i dobrobiti planeta Zemlje za sadašnje i buduće generacije.[[19]](#footnote-19) |
| Otvoreni postupak | Otvoreni postupak je vrsta postupka dodjele bespovratnih sredstava u kojem se poziv na dostavu projektnih prijedloga pokreće javno, ciljajući na što veći broj potencijalnih prijavitelja. |
| Privremeni poziv | Privremeni poziv na dostavu projektnih prijedloga je modalitet provedbe otvorenog i ograničenog postupka, u kojemu postupak dodjele započinje istekom roka za podnošenje projektnih prijedloga.  |
| Ugovor o dodjeli bespovratnih sredstava | Ugovor o dodjeli bespovratnih sredstava je ugovor između Korisnika, NT-a i PT-a, kojim se utvrđuje najviši iznos bespovratnih sredstava dodijeljen za provedbu projekta iz sredstava EU i sredstava iz državnog proračuna te drugi financijski i provedbeni uvjeti Projekta. |

# POPIS KRATICA

EOJN RH Elektronički oglasnik javne nabave Republike Hrvatske

EU Europska unija

FZOEU Fond za zaštitu okoliša i energetsku učinkovitost

JLS Jedinica lokalne samouprave

MINGOR Ministarstvo gospodarstva i održivog razvoja

NN Narodne novine

NN MU Narodne novine / Međunarodni ugovori

NPOO Nacionalni plan oporavka i otpornosti

OOP Odbor za odabir projekata

OPKK Operativni plan Konkurentnost i kohezija

PDV Porez na dodanu vrijednost

RD Reciklažno dvorište

PGO RH Plan gospodarenja otpadom RH za razdoblje 2017.-2022.

NT Tijelo državne uprave nadležno za provedbu komponente/ podkomponente

PT Provedbeno tijelo

RH Republika Hrvatska

SL Službeni list (Europska unija)

UFEU Ugovor o funkcioniranju EU

ZJN Zakon o javnoj nabavi

ZGO Zakon o gospodarenju otpadom

ZNS Zahtjev za nadoknadom sredstava

1. Obalne i otočne JLS prema ovom Pozivu su one JLS koje imaju direktan kontakt s morem. [↑](#footnote-ref-1)
2. *Prilikom iskaza procijenjene vrijednosti ovog pokazatelja uzeti u obzir godišnje ukupno sakupljene količine miješanog komunalnog otpada u zadnje 3 godine prema podacima iz eONTO-a. Pokazatelj bi trebao odražavati količinu odvojeno sakupljenog otpada od građana koju je* ***realno moguće*** *prikupiti tijekom jedne godine od upisa u Evidenciju RD.* [↑](#footnote-ref-2)
3. *Kako prema članku 84. stavku 5. ZGO-a više JLS-ova mogu sporazumno zajednički osigurati provedbu obveze osiguranja dostupnosti mobilnog RD,* *u tom se slučaju ovaj uvjet odnosi pojedinačno na svaku JLS koja je potpisnica Sporazuma o udruživanju iz točke 2.2. ovih Uputa.* [↑](#footnote-ref-3)
4. *Provjeravat će se uvidom u Evidenciju za RD, Popis stanovništva, kućanstava i stanova 2021. godine (*[*https://dzs.gov.hr/vijesti/objavljeni-konacni-rezultati-popisa-2021/1270*](https://dzs.gov.hr/vijesti/objavljeni-konacni-rezultati-popisa-2021/1270) *), te Popis operacija i korisnika Ugovora o dodjeli bespovratnih sredstava za pozive KK.06.3.1.03 i KK.06.3.1.16 (*[*https://strukturnifondovi.hr/natjecaji/gradenje-reciklaznih-dvorista/*](https://strukturnifondovi.hr/natjecaji/gradenje-reciklaznih-dvorista/) *i* [*https://strukturnifondovi.hr/natjecaji/uspostava-reciklaznih-dvorista/*](https://strukturnifondovi.hr/natjecaji/uspostava-reciklaznih-dvorista/)*)* [↑](#footnote-ref-4)
5. ***Teško kršenje ugovora*** *je kršenje ugovora u pogledu kojeg je nadležno tijelo izvršilo jednostrani raskid sukladno ugovoru o dodjeli bespovratnih sredstava, te je zatražen povrat cjelokupnog iznosa dodijeljenih sredstava, a radi se o sredstvima čiji povrat je po navedenoj osnovi zatražen u odnosu na bilo koji postupak dodjele bespovratnih sredstava iz bilo kojeg fonda EU.* [↑](#footnote-ref-5)
6. *Člankom 84. st. 2, točkom 2 ZGO-a određeno je da JLS s više od 3.000 do uključujući 100.000 stanovnika moraju osigurati najmanje jedno RD ili mobilno RD, te još po jedno RD na svakih idućih 25.000 stanovnika, a točkom 4 istoga stavka određeno je da JLS s više od 3.000 stanovnika koje već imaju izgrađeno reciklažno dvorište u jednom naselju moraju osigurati dostupnost mobilnog reciklažnog dvorišta u ostalim naseljima u kojem se ne nalazi reciklažno dvorište. Pozivom će se financirati jedno mobilno RD po JLS neovisno za koju obvezu iz ove dvije točke ZGO-a Prijavitelj traži financiranje.* [↑](#footnote-ref-6)
7. *Primjeri izobrazno-informativnih aktivnosti mogu se pogledati u Programu izobrazno–informativnih aktivnosti o održivom gospodarenju otpadom na sljedećem* [*linku*](https://mingor.gov.hr/UserDocsImages/UPRAVA-ZA-PROCJENU-UTJECAJA-NA-OKOLIS-ODRZIVO-GOSPODARENJE-OTPADOM/Sektor%20za%20odr%C5%BEivo%20gospodarenje%20otpadom/Program%20informativno-obrazovnih%20aktivnosti.pdf)*.* [↑](#footnote-ref-7)
8. *Primjeri izobrazno-informativnih aktivnosti mogu se pogledati u Programu izobrazno–informativnih aktivnosti o održivom gospodarenju otpadom na sljedećem* [*linku*](https://mingor.gov.hr/UserDocsImages/UPRAVA-ZA-PROCJENU-UTJECAJA-NA-OKOLIS-ODRZIVO-GOSPODARENJE-OTPADOM/Sektor%20za%20odr%C5%BEivo%20gospodarenje%20otpadom/Program%20informativno-obrazovnih%20aktivnosti.pdf)*. Sve aktivnosti moraju uključivati i mjere informiranja i vidljivosti u skladu s poglavljem 5.4 ovih Uputa, koje je Prijavitelj/Korisnik posebno dužan poduzeti kako bi objavio činjenicu da EU sufinancira projekt.* [↑](#footnote-ref-8)
9. *Primjeri izobrazno-informativnih aktivnosti mogu se pogledati u Programu izobrazno–informativnih aktivnosti o održivom gospodarenju otpadom na sljedećem* [*linku*](https://mingor.gov.hr/UserDocsImages/UPRAVA-ZA-PROCJENU-UTJECAJA-NA-OKOLIS-ODRZIVO-GOSPODARENJE-OTPADOM/Sektor%20za%20odr%C5%BEivo%20gospodarenje%20otpadom/Program%20informativno-obrazovnih%20aktivnosti.pdf)*. Sve aktivnosti moraju uključivati i mjere informiranja i vidljivosti u skladu s poglavljem 5.4. ovih Uputa, koje je Prijavitelj/Korisnik posebno dužan poduzeti kako bi objavio činjenicu da EU sufinancira projekt.* [↑](#footnote-ref-9)
10. *Nastanak troška podrazumijeva izdani račun za izvršenu uslugu/radove i/ili isporučenu robu u razdoblju provedbe projekta tj najranije počevši od 1. veljače 2020. godine, do završetka obavljanja projektnih aktivnosti, a najkasnije do 30. lipnja 2025. godine (vidjeti poglavlje 5.1. ovih Uputa).* [↑](#footnote-ref-10)
11. *Napomena: kod pripreme projektnog prijedloga tj. proračuna projekta Prijavitelj treba sve troškove koje se odnose na određenu aktivnost uvrstiti pod predloženu prihvatljivu aktivnost sukladno ovome Pozivu. Iznimno, troškove građenja navedene pod točkom 1. može prikazati kao ukupan trošak iz projektantskog troškovnika kao i trošak opreme pod točkom 2.* [↑](#footnote-ref-11)
12. *Troškovima građenja moguće je pridodati nepredviđene troškove za radove (****do 10% vrijednosti radova****) i to na način da isti ne budu prikazani kao zasebna stavka nego kao vrsta troška unutar aktivnosti gradnje i opremanja.* [↑](#footnote-ref-12)
13. *Prijavni obrazac bit će dostupan na mrežnoj stranici: https://fondovieu.gov.hr.* *Na javnom portalu* [*https://fondovieu.gov.hr/upute*](https://fondovieu.gov.hr/upute) *nalaze se i Korisničke upute za rad u sustavu. Aplikacija podržava sljedeće Internet preglednike: Internet Explorer 9 ili novije verzije te Google Chrome 23.0 ili novije verzije. Prijavni obrazac potrebno je dostaviti (podnijeti) u elektroničkom formatu putem sustava eNPOO od strane ovlaštene osobe Prijavitelja, autentificirane kroz uslugu Nacionalnog identifikacijskog i autentifikacijskog sustava (NIAS).* [↑](#footnote-ref-13)
14. *Rješenje je potrebno priložiti samo u slučajevima kad je obvezna provedba nekih od postupaka (PUO ili OPUO) sukladno propisima iz područja zaštite okoliša (tj. ukoliko su reciklažna dvorišta dio odlagališta otpada ili drugog zahvata s Priloga I, II i III Uredbe o procjeni utjecaja zahvata na okoliš (NN 61/14 i 3/17).* [↑](#footnote-ref-14)
15. *U slučaju kada je proveden postupak PUO/OPUO nije potrebno prilagati ovo Mišljenje već samo Rješenje iz točke 5.* [↑](#footnote-ref-15)
16. *Ukoliko je postupak ocjene prihvatljivosti zahvata za ekološku mrežu proveden u objedinjenom postupku s postupkom ocjene o potrebi procjene ili postupkom procjene utjecaja zahvata na okoliš, potrebno je dostaviti samo Rješenje pod točkom 5.* [↑](#footnote-ref-16)
17. *Glavni projekt dostavlja se isključivo u .pdf formatu (po mogućnosti koji se može pretraživati po riječima/određenim pojmovima) kao prilog projektnom prijedlogu, dok se projektantski troškovnik dostavlja u .xslx formatu.* [↑](#footnote-ref-17)
18. *Prijavitelj nema obvezu dostave navedenog izvatka, međutim ukoliko ga dostavi, prilikom ocjenjivanja kvalitete dobiva dodatne bodove za financijsku održivost projekta (ref. tablica 3. Kriteriji odabira za ocjenjivanje kvalitete).* [↑](#footnote-ref-18)
19. *Vijeće Europske unije 10917/06 Obnovljena strategija održivog razvoja Europske unije* [↑](#footnote-ref-19)